Anna Constantia von Brockdorff - Wikipedia\nAnna Constantia pa oa dimezet d'ar Baron Hoym\nAnna Constantia p'edo en harlu e Burg Stolpen\nAnna Constantia von Brockdorff, anvet diwezhatoc'h Kontez von Cosel, ganet e Stolpe (Holstein) e 1680 ha marvet e Stolpen, e Saks, e 1765, a oa un itron alaman a renk uhel a zeuas da vout serc'h da Aogust II, Dilenner Saks ha Roue Pologn adalek 1697 .\nGanet e oa Anna Constantia en Gut Depenau, a zo hiriv e Stolpe, Holstein. Merc'h e oa d'ar Marc'heg (Ritter) Joachim von Brockdorff ha d'e bried Anna Margarethe, a oa merc'h d'ur bourc'hiz pinvidik eus Hamburg, Leonhard Marselis, perc'henn Gut Depenauborn. An Tiegezh Brockdorff a oa eus an Equites Originarii (tiegezhioù eus gouenn ar varc'heien) hag a roe d'o merc'hed un deskadurezh divoas en amzerioù-se : meur a yezh a zeskent, jedoniezh ha lizhiri klasel a studient, hag Anna a gare chaseal. Nec'het avat e oa he zud gant he doareoù prim ha taer.\nEn 1694 e voe kaset Anna Constantia gant he zud da Schloss Gottorf en Schleswig, ti-annez ofisiel Christian Albrecht, Dug Holstein-Gottorp. lakaet e voe Anna Constantia, 14 vloaz, da selvij merc'h an dug, Sophie Amalie, evel dimezell a enor.\nAnna Constantia a eas da-heul Sophie Amalie da Wolfenbüttel, ma teuas he mestrez da vout eil pried ar priñs Augustus William, Dug Braunschweig-Lüneburg, mab ha pennhêr an Dug Anton Ulrich. E Wolfenbüttel e teuas Anna Constantia da võut dougerez, marteze diwar oberoù Ludwig Rudolf, Dug Braunschweig-Lüneburg, eil mab an Dug. Kaset kuit e voe Anna Constantia eus al lez da-vetek he zud e Gut Depenau. N'ouzer ket petra e teuas ar bugel da vezañ.\nA-benn 1699 edo Anna Constantia, er Schloss Burgscheidungen, o vevañ diguzh gant rener ar Generalakzis Kollegiums, Adolph Magnus, Baron Hoym, anavezet ganti e Wolfenbüttel. Goude pevar bloaz evel serc'h dezhañ e tegouezhas an eured, d'an 2 a viz Gouhere 1703, hag an torr-dimeziñ e 1706. Pa erruas Anna e Dresden, kêr-benn Saks, e lavare e oa dimezet d'ar Baron evit gallout en em ziskouez el lez.\nEn 1704 en em gavas Aogust II, Roue Pologn ha Dilener Saks, dirak ar varonez prim he doareoù, ha kenkent ec'h orgedas outi. Klask a reas ar Baron von Hoym mirout outo a ober anaoudegezh dre ma kave dezhañ ne oa ket graet e wreg evit bezañ serc'h ofisiel.\nGwreg Aogust, Christiane Eberhardine von Brandenburg-Bayreuth, a oa ur brotestantez deol ken e oa, ha nac'h a reas kuitaat Saks da vont da vevañ gant he fried e lez Pologn diroll ha katolik. Bevañ a rae evel en harlu e Schloss Pretzsch (Elbe). Anna Constantia a veve gant Augustus,met ur serc'h all doa ivez, Priñsez Teschen.\nA-benn ar fin, e 1705 e voe harluet ar briñsez Teschen eus al lez hag Anna Constantia a gemeras he lerc'h evel serc'h ofisiel .\nEn 1706 e voe savet da Gontez Impalaerel (Reichsgräfin) Cosel. Daou vloaz goude, e miz C'hwevrer 1708, e c'hanas merc'h Aogust, anvet Augusta Anna Constantia diwar anvioù he zad hag he mamm. Bloaz goude, en Here 1709, e c'hanas ar gontez ur verc'h all, Fredericka Alexandrine, ha tri bloaz goude, en Eost 1712, e voe ur mab, Frederick Augustus, diwar anv e dad, hag a zegouezhas dezhañ Gut Depenau a-berzh tud e vamm.\nHervez tud al lez e lakae Anna Constantia he fri e politikerezh ar vro betek re, hag e politikerezh Aogust e-keñver Pologn dreist-holl. Fellout a rae da Sachsen brotestant mirout ouzh o roue da dreiñ e selloù diwar Bologn gatolik, ar vro gollet gant ho roue goude ma oa bet faezhet gant Karl XII, Roue Sveden, e-pad brezel bras an Hanternoz. Anna Constantia a veze gwelet ivez evel un dañjer da Boloniz, dreist-holl pa voe klevet en devoa skrivet Aogust d'e bried-kleiz e promete eurediñ dezhi. uhelidi Pologn a glaskas neuze lakaat ur gatolikez e gwele ar roue, e-lec'h ar gontez von Cosel, evit kaout an dizober anezhi. Ma kouezhas Agust en temptadur a-benn ar fin etre divvrec'h Maria Magdalena Bielinski, kontez von Dönhoff.\nMervel a reas Anna Constantia e Stolpen.\nTri bugel he doe :\n"Hrabina Cosel", romant istorel polonek e 1873, gant Józef Ignacy Kraszewski\nHrabina Cosel, film polonek e 1968, diwar ar romant.\nAdtapet diwar « https://br.wikipedia.org/w/index.php?title=Anna_Constantia_von_Brockdorff&oldid=1854605 »


Journal de Renaud Camus, samedi 5 mars 2022\ncréée le samedi 5 mars 2022, 19 h 42\nmodifiée le samedi 5 mars 2022, 19 h 47Plieux, samedi 5 mars 2022, six heures du soir. Jeudi nous avons reçu, sous la houlette de M. Fritsch, de l’agence Patrice Besse, un couple ~~’~~~~~~~~~~ ~~~~~~~~~~ ~~~ ~~~~~~~~, ~~~~~ ~~~~~~~, ~~~~~ ~~’~~~ ~~~~~~~ ~~~’~~~ ~~~~~~~ ~~~~~~~~~~ ~~ ~~~~, mort du sida ~~~ ~~’~~~ ~~~~~ ~~~~~~~~ — ~~~ ~~~~~ ~~~~~~~ ~~~ ~~~~~~ ~~~~~~~ ~~~ ~~~~~~~~ ~~’~~~~~~~~~ ~~~ ~~~~~ ~~~~~~~, ~~~~ ~~~~ ~~~~~~~~ ~~~~~~~~~~~~, ~~~~~ ~~~~~~~ ~~~~~~~ ~~~ ~~~~~~~, ~~~~ sans constater tristement ~~~~ ~~~~~~~ ~~~~~~ ~~~~~~~~ ~~~~~~~~ ~~~ ~~~~~~ ~~~~ ~~~~~~~~~~~~~ ~~~~~~~~ ~~~~ ~~’~~~~~~ ~~~ ~~~~~ ~~~~~~~~~ ~~~~~~~~~~~~~ —, ~~’~~~~~~ ~~~~~~, ~~~ ~~’~~~~~~ ~~~~~, ~~~~~~~~~~-~~~. ~~~~ ~~~~ ~~~~~, ~~~~~, qui jusque là ~~~~~~ ~~~~~~~ ~~~ ~~~~ ~~ ~~~~~ ~~~~~~ ~~~~~~, ~~~~~~ ~~~ ~~~~~ ~~~~~ ~~~~~~~ d’écrire, ~~~~~~ ~~~ ~~~~ ; ~~~, ~~’~~~~~~ ~~~ ~~~~~~ ~~~ ~~~~~~~~~~ ~~~~~~~~~ (~~~~ ~~’~~~~~~~~~ pas), il m’avait ~~~~~~~ ~~~~ ~~~~~ ~~~ ~~~~ ~~~~~~ ~~’~~~ ~~~~~~~~ ~~~~~~ : ~~~~~~ ~~~’~~~~~~ ~~~~~ ~~~ ~~~~ ~~~~~~~ ~~~~~~~~ ~~~’~~~~~~ ~~~~~~~~ ~~~~~ ~~~~~~~~~~, ~~~ ~~~’~~~ ~~~~~~~ ~~~~~~ ~~~ ~~’~~~ tenir à sa ~~~~~~~~~ ~~~~~~~~~, ~~~ ~~~’~~~ ~~~~.\nPlus ~~’~~ ~~~~~~ ~~~~~ ~~~~~~ ~~~~~~~~~ ~~~ ~~~~~~~ ~~~~~~~. ~~’~~~~~~ ~~~ ~~’~~~ ~~~~~~ ~~~~~~~~~ ~~~ ~~~~~~~~~~~, ~~~~~~ ~~~’~~~ ~~~~~~ ~~~~ ~~~~ ~~~~~~~ un château en ~~~~~~~~~ ~~’~~~~~~~ ~~~~~~~~~~~~~ ~~~~~~~. ~~~~~~~~ ~~~ ~~~ ~~~ ~~~~~ ~~~~ ~~~ ~~~~~ ~~~~~~~ ~~~ ~~~~~ ~~~~~ ~~~~~~~~ ~~~~ ~~~ ~~~~~~ ~~~~ ~~~ ~~~~~~~ ~~~~~~~, ~~~~~ ~~~’~~ ~~~ vérité je l’aie ~~~~~ ~~~~ ~~~~~, ~~ ~~~ ~~~~~~ ~~~~~~ ~~~~~ ~~~ ~~~~~~~~~~~~ ~~~ ~~~~~, ~~~ ~~~~~~~ ~~~ ~~~ ~~~~~ ~~~~~~~ ~~~ ~~~~~~~~~~~ ~~’~~~~~~~~~~ ~~~~~~~~~~~~~~~~~ ~~~~ ~~~~~~~~~~~~ ~~~~~~ ~~~ ~~~ lancer dans la ~~~~~~~~~~ ~~~~ ~~~~~~~~ — ~~~ ~~~~~~ ~~’~~~~~~-~~~ ~~~~ ~~~~ ~~~~~~~~~ ~~~ ~~~~ ~~~~~~~~~~~~ ; ~~~~~ ~~~~ ~~~~~~~~ ~~~~ ~~~~~~~~~~ ~~~~~ ~~~~ ~~~~~ ~~~ ~~~~~~~~~ ~~~ ~~~~~~~~~~~, ~~~ la part de ~~~ ~~~~~~ ~~~~~~, ~~~~, ~~~~~~~ ~~~~ ~~~~~~~~~~~ ~~~~~~~~~~~, ~~~ ~~~~~~ ~~~~~~~~~ ~~~~~~~ ~~~~ ~~’~~~~~~ ~~~~-~~~~~ ~~~ ~~~~~~~~~ ~~~~~~~~~~. ~~~~~~~~~ ~~~~-~~~ ~~~~ ~~~ ~~~~~~~~ ~~~~~~~ ~~~~ ~~~~~ ~~~ cet ordre, et ~~~’~~~ ~~’~~~ ~~~~~ ~~~~~~~~ (~~~ ~~~~ ~~~~~~~~~ ~~’~~~~~~~ ~~~~~~~ ~~~~~~~~’~~~~ même).\nMais ~~~ ~~~~ ~~~ ~~~~~~~~~ ~~~~~~~~, ~~~~~ ~~~~~~~~~~~~~, ~~’~~~~ ~~~~ ~~~~ ~~~~~~~~~~ ~~~ ~~~~~~~~~~~, ~~~ ~~~~~~~~ ~~~~~~ elles impliquent des ~~~~~~~~, ~~~~~ ~~~~~~~~~ ~~~~~~~~. ~~~ ~~~ ~~~~~~~ ~~~~ ~~’~~~~~~ ~~~ ~~~~~~~~~~, ~~~~~~~ ~~~~ ~~~~~~~~~~~~~~~ ~~~ ~~~~~~~ — au contraire, ~~~ ~~~~~~~~~ ~~~~~ ~~~~~~ ~~~ ~~~~ ~~’~~~~~~ ~~~ ~~~ précision dans ce ~~~~ ~~’~~~~~~~~~ ~~~~~ ~~~~~~~ ; ~~~~~ ~~~ ~~~~~ ~~’~~~~~~~~ ~~~~, ~~~~~ ~~~~ ~~~~~~~~~~~, ~~~~ témoins indirects, ~~~ ~~~~~~, ~~~~~ ~~~~~~~~ ~~~~~~~~~~~~~~~ inexacts.\nL’un ~~’~~~~~~ ~~~~ ~~~ ~~~~~~~, ~~~~~, au siècle dernier, ~~~ ~~~~~~~~~~ ~~~~~ ~~~ (~~~~~~) ~~~~~~ ~~~~ ~~~ ~~~~~~~~~~ ~~~~ ~~~~~~ ~~~ ~~~~ ~~~~~~~~~~~, ~~~~~~ ~~~’~~ ~~~ ~~~~~~~ ~~’~~~~~~ ~~~~~ ~~~ ~~~~~~~~~~. ~~~ ~~~~~~ ~~~~~~~~ ~~~~~~~ ~~~’~~~ avait assisté à ~~~ ~~~~~~ ~~~ ~~’~~~~~~ ~~~~~~~~ ~~~ ~~~~ ~~’~~~~~~ puant, ~~~~ ~~~~~~ ~~~~ ~~~~ : ~~~ ~~~~ ~~~~~ ~~~~~, ~~~ ~~~ ~~~ ~~~ ~~~~~~~, très vaniteux, ~~~ ~~~~ passe son temps ~~ ~~~~~~~ ~~~~~ ~~~~~~~~~~~~~~ ~~~ ~~~~-~~~~~ — ~~~~~~~~ ~~~~~ ~~~ ~~~ ~~~ ~~~~~~~ ~~~~ (~~~~~ ~~~~~~~~~~~~~~ ~~~ ~~~~~ ~~~ ~~~~~~~~) ~~~~ ~~~ ~~~~~ ~~~~~ ~~~~~~~~~~~ ~~~~~~~~ ; si le même ~~~~~~ ~~~~ ~~~~ ~~’~~~~~~ ~~~ ~~~~~~~ ~~~~~ ~~~~~~~~~, ~~~ ~~~ ~~~~ ~~~~~~~~~ ~~~~~~~~, ~~~ ~~~~~~~, ~~~ ~~~~~~, ~~~~~~~ ~~~~~ juste.\nMême ~~~ ~~~~~~ ~~~~~~ ~~~ ~~~~~~~~~ ~~~ ~~~~~~~~~~ comme le mien ~~~~~~~ ~~ ~~~~~~~~~ ~~~ ~~~~~~~~ : ~~~~ ~~~~~ ~~~~~~~~ ~~~~~~~~~ ~~~~~~~~ ~~~~~~, ~~~ ~~~~~~ ~~~~ ~~’~~~~ ~~~~~~~~ ~~~~~ ~~ ~~~~~~~ ~~~~~ ~~~ ~~~~~ ~~~ ~~~~~~ ~~~~~~~~~~~~~~~, ~~~~ inventent. Moi-même ne ~~~~~ ~~~~ ~~~~~~~~~~ ~~~ ~~~~~~~~~~ ~~~~~ ~~~~~~~~~~~, ~~’~~~~~~~~~, ~~~ ~~~~~ ~~~~~~. ~~~~~~~~~ ~~~ ~~~~~~~~ ~~~~~~~~~~ ~~~~~ ~~~’~~~ ~~~~~~~~~~ ~~~ ~~~~~~, ~~~~~ ~~~~~ ~~~~~~~~, ~~~ ~~~~~~ ~~~~~~~ ~~~~~~~~ nous racontait très ~~~~~~~~~~ (~~~ ~~~~~-~~~~~ ~~~~~~~~~~~-~~~ ~~~ ~~~~, ~~~~ ~~~~~~…) ~~~ ~~~~~~~~~~~~~ ~~~~~~~~ ~~~~~ ~~~~~~ ; ~~~’~~~ ~~~ ~~~~~~ ~~~ ~~~~~~~~~ ~~~~~~~~~~~~~~~ (~~’~~~~~~ ~~~ ~~~~~~~~~ ~~~~~ ~~~’~~~ ~~~~~~~~~~~~ ~~~~~~~~) ; et que ~~~~~~, ~~’~~~~~~ ~~~~~~~~, ~~’~~~~~~ ~~~~ ~~~~ : « ~~~~~~~~~~~~-~~~~~ ~~~ ~~~ ~~~~~~~~ ! », ~~~~~~ ~~~ ~~~ ~~~~~~~~ ~~~~~ La Dépossession, ~~~~~ ~~~~~~~~~~ : « ~~~~~~~~~~~~-~~~~~ ~~~ ce type ! » — ~~~~~~ ~~’~~~~~~~ ~~~~ ~~~~ connard, ~~~~ ~~~~~~~~~ (~~~ ~~ ~~~~~ ~~~~~~ raison).\nM. ~~~~~~~ ~~~~~~~~~, ~~~ Franc-Tireur, ~~~~ ~~~~ ~~~~~ ~~~~~~~ ~~ ~~~ ~~~~~ ~~~ ~~~~~~~, ~~~ ~~~~~~~~ pas les crimes ~~~~ ~~~ ~~’~~~ ~~~~ ~~~~~~~, ~~~~ ~~~~~ ~~~~~~~~~ ~~’~~~~~~~~~~ ~~~~ ~~’~~~ inventé ~~~~ ~~~~~~~ ~~~ ~~~~~~~~ ~~’~~~~~~~~ ~~~~ ~~~~ ~~~~~~, ~~~ ~~~~ ~~~ ~~~~~~~~~~ ~~~ ~~~~~ ~~~~~~~ quelque apaisement, au ~~~~~~ ~~~ ~~~ ~~~~~~~~~~~. ~~~~~ ~~~ ~~’~~~ ~~~~~ ~~~~~~~~ ~~~ ~~~~~, ~~~ ~~~~~~~~ ~~~~~~~ ~~~ ~~~~ ~~~~ ~~~~~ ~~~~~~~~~, ~~’~~~ ~~’~~~~~~ ~~~~~~~~~. ~~’~~~~ ~~~~~ ~~~~~~~ ~~~~~~~ ~~~~~~~ : celle de ~~. ~~~~~~~~~ ~~~ ~~~ ~~~~~~~, ~~~ ~~~~ ~~’~~~~~~~~~~ ~~~~ ~~ ~~’~~~~~~~~~~ ; ~~~~~ ~~~ ~~~~~ ~~~~ ~~~~~~~~ ~~~ ~~~~~ ~~~~~ ~~~~~~ ~~~~~~~, ~~’~~~~~~~ ~~~~ ~~~~~~~~~~~~~ ~~ ~~~~~ état de déclarations ~~~~~~ ~~~~~~~~~~~, ~~ ~~~~ ~~~~~~~~~~, ~~~ ~~~ ~~~~~~~ ~~~ ~~~~~ ~~~~~~~~. ~~~~~ ~~~~~~~~~~ ~~ ~~~~~~~~ ~~~~~~~~~~ ~~~~ ~~~~~~~~~ ~~~~~~~ ~~~~ ~~~ ~~~~ ~~~~~~, ~~ ~~~~~~~ ~~~ Libération, au cours de ~~~~~~ ~~~~~~~~~ ~~~ ~~~~~ ~~~~~~~~~~, ~~’~~~~ ~~~~~~~ ~~~~ ~~~~~~ ~~~~ ~~~~ ; ~~~ ~~~ ~~~~~~ ~~~~~ ~~~’~~~~ ~~’~~~~ ~~~~, ~~~~~ ~~~ ~~~ ~~~~~~~~~ ~~~~ ~~’~~~ ~~~, ~~~~~~-~~~~~ ans après, est ~~~~~~~~~~~~~~~, ~~~~~~~~’~~~~, ~~~ ~~~~ ~~~~~~~.\nvoir l’entrée du samedi 5 mars 2022 dans Le Jour ni l’Heure◎


dreist - Wikeriadur\nU1 dreist din\nU2 dreist dit\nU3g dreist dezhañ\nU3b dreist dezhi\nL1 dreist deomp, dreist dimp\nL2 dreist deoc'h\nL3 dreist dezho, dreist dezhe\nD dreist deor\n[...], — treuz e benn an nevoa dreist d'ê, — [...]. — (Erwan ar Moal, Pipi Gonto, Kemper, 1925, p. 178.)\nErc’h dumek o nijal skañv. Dreist ar prad. Dreist ar porzh. — (Anjela Duval, Bisigoù haleg, 1963, e-barzh Oberenn glok, 2000, p. 204.)\nDa vouezh bemnoz dreist ar mor don a ziskenne ’barzh va zi. — (Anjela Duval, Simudet !, 1977, e-barzh Oberenn glok, 2000, p. 534.)\nnijal dreist un dra\nAn evn bras a savas neuze dreist ar c’hoad. — (Fañch an Uhel, Kontadennoù ar Bobl/1, Al Liamm, 1984, p. 142.)\nPasaat a ris hag e savas he fenn, o sellout ouzhin dreist bevenn he lunedoù. — (Roparz Hemon, War ribl an hent (pemzek kontadenn), Al Liamm, 1971, p. 14.)\nPoultrenn ha pell alaouret a nije dreist an evlec'h. — (Jakez Riou, Geotenn ar Werc'hez ha danevelloù all, Al Liamm, 1957, p. 32.)\nlammat dreist un dra\n« [...] ; ne daio hini da gregiñ ennoc'h nemet lammat a rafe dreist hor c'horf-ni, [...]. » — (Lan Inizan, Emgann Kergidu 1, Brest, 1877, eil emb. Al Liamm 1977, p. 18.)\nE-pad m’edo ar soudarded o lakaat ho fuzuilhoù e doare da dennañ, an Aotrou Breton ha Filip a yoa dija lammet dreist ar c’hleuz en ur park, hag eus ar park-se en ur c’hoad bihan a-zioc’h ar foenneier. — (Lan Inizan, Emgann Kergidu 1, Brest, 1877, eil emb. Al Liamm 1977, p. 157.)\ndreist da udb\nSouezhet-bras e voent, en ur vont dreist d'an treuzoù, o klevet lavaret litanioù an anaon. — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 20.)\ndreist pep tra\ndreist ar re all\nbezañ dreist maner un den\ndeskiñ , gouzout dreist-penn-biz\nkemer dreist e grog\nkemer dreist e wir\nlammat dreist ar spern\nmont dreist ar roudenn\nmont dreist ar yev\nAr vrud fall a ya dreist ar mor\nHag ar vrud vat a chom e toull an nor. — (Jules Gros, Le trésor du breton parlé Troisième Partie, 1974, p. 315.)\nEur wreg fur hag hi divalo\nA zo dreist ar gaera wreg a zo. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 55.)\ngalleg par dessus (fr) , au dessus (fr) ,\nkembraeg dros (cy) , uwchben (cy) ,\nsaozneg beyond (en) , upon (en) ,\nspagnoleg por encima (es) , encima (es) ,\nadverb war-lerc'h un anv-gwan\nAdtapet diwar « https://br.wiktionary.org/w/index.php?title=dreist&oldid=304054 »\nKemmoù diwezhañ degaset d'ar bajenn-mañ d'an 31 Her 2020, da 12:30.


DegemerStalLevrioùBihan-BihanAn dekvet vi\nHome / Levrioù / Levrioù 0-5 bloaz / An dekvet vi\nSellet er baner “Ujenn un hunvre n’eo ken ?” zo bet ouzhpennet er baner.\nIskis kenañ eo an dekvet vi. Na petra zo erruet gantañ ? A-hed al levr e c’hello ar re vihan c’hoari gant an niveroù, al livioù… ha dreist-holl gant ar vioù ijinet gant an tresour !\nAn dekvet vi quantity\nISBN: 978-2-86824-261-7 Rummadoù : Bihan-Bihan, Levrioù 0-5 bloaz Product ID: 1057\nIskis kenañ eo an dekvet vi. Na petra zo erruet gantañ ? A-hed al levr e c’hello ar re vihan c’hoari gant an niveroù, al livioù… ha dreist-holl gant ar vioù ijinet gant an tresour ha gant testenn fentus ar skrivagner !\nJORFE a zo un designer hag un tresour o vevañ e Barcelona, e Bro Katalogn. E-pad ar 15 bloaz paseet en deus krouet a bep seurt : bruderezh, levrioù evit ar re vihan, bandoù-treset, gwiskamantoù… Labouret en deus a bep lec’h e Bro Spagn, er Rouantelezh Unanet, en Amerika an Norzh hag ar Su, en Europa hag Azia. Labourat a ra bremañ e-unan ha plijout a ra dezhañ ober war-dro raktresoù divoutin. Adkavit anezhañ war jorfe.com\nRoit an ali kentañ war “An dekvet vi” Cancel reply


Pajenn:Troude ha Milin - Ar marvailler brezounek.djvu/102 - Wikimammenn\nPajenn:Troude ha Milin - Ar marvailler brezounek.djvu/102\nBreiz. Me am boa kavet anezhi e-kreiz eur waremm, pa’z edo o paouez koueza euz a c’henou diou vran a zache war-n-ezhi, evel pa vije bet kollet ho fenn gant-ho ; en em ganna a reant diwar he fenn ken a zistage ar plun diout-ho ker stank hag ann erc’h o koueza. A-benn eur pennad, e kouezaz ho parvouskenn euz ho bek, ha me a zastumaz anezhi hag a ieaz gant-hi ac’hano da di roue Breiz. He-man a-vad o welet peger kaer oa (lugerni a rea evel ann heol), a gemeraz anezhi digan-en, ha pa lennaz hoc’h hano a ioa skrivet dindan he c’hern, e lavaraz d’in e rankenn mont da gerc’hat d’ezhan ho merc’h. Eur verc’h hoc’h euz, a lavar, n’euz ket enn tu all d’he gened war douar hor Zalver. Deuet ounn eta d’he c’herc’hat, ha dont a raio gan-en emichans, eme Iann.\nIann eat d’he lala, ne oe ket rankout luskella he garavell, ha kousket dibreder a eurehep divorfila\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/102&oldid=144095 »


Degemer al lec’hienn > Ar strolladoù > Strollad Plougin > Ene kargedoull\nKlañv-bras eo Satanas ha ne c’hello pareañ nemet en ur lonkañ un ene fresk. Kas a ra neuze unan eus e vevelien da bakañ ene Kargedoull a zo oc’h ober e zalaroù. Met n’emañ ket e-unañ war an taol, aeled a zo aze ivez o klask saveteiñ anezhañ. Gant piv ez aio ar maout ? …\nHervez ur farsadenn eus ar Grennamzer, lakaet e brezhoneg ha leurennet gant Goulc’han KERVELLA.


Juan 1 Júu ʼmɨ́ɨ e cacuo fidiée | The New Bible.com\n1Lají̱i̱ꞌ˜ mɨ˜ nʉ́ꞌˉguɨ e nitɨro̱o̱ˇjmɨgüíˋbaꞌ e nɨseengˋ Dseaˋ Jmáangˉ 1Jo̱ jí̱i̱ꞌ˜ latɨˊ mɨ˜ uiim˜ nɨseaˋ e siiˋ Júuˆ do, jo̱ e jo̱ lɨ́ɨngˊ Jó̱o̱ˊ Fidiéeˇ; jo̱ cøømˋ seengˋ có̱o̱ꞌ˜ Fidiéeˇ, co̱ꞌ íbˋ dseángꞌˉ Fidiéeˇ cajo̱. 2Jo̱ co̱lɨɨm˜ seengˋ e Júuˆ do có̱o̱ꞌ˜ Fidiéeˇ lají̱i̱ꞌ˜ latɨˊ mɨ˜ uiing˜. 3Jo̱ laꞌeáangˊ có̱o̱ꞌ˜ e Júuˆ dob cajméeˋ Fidiéeˇ lajaléꞌˋ e seaˋ fɨˊ jmɨgüíˋ; jo̱baꞌ lajaléꞌˋ e seaˋ fɨˊ jmɨgüíˋ cajméeˋ Fidiéeˇ co̱lɨɨng˜ có̱o̱ꞌ˜ e Júuˆ do. 4Jo̱ laꞌeáangˊ có̱o̱ꞌ˜ e Júuˆ dobaꞌ cuøˊ e se̱e̱ˉnaaꞌ fɨˊ jmɨgüíˋ, jo̱guɨ íbˋ cajo̱ i̱ lɨ́ɨngˊ i̱ Jɨngꞌˋ quiáꞌˉ Fidiéeˇ i̱ cuøˊ e tɨɨngˋ ngángꞌˋ jaléngꞌˋ dseaˋ jmɨgüíˋ. 5Jo̱ i̱ Jɨngꞌˋ quiáꞌˉ Fidiéeˇ do jmóoˋ e lɨjneáˋ lacaangˋ lɨ˜ nʉʉˋ sǿꞌˋ, jo̱guɨ e nʉʉˋ sǿꞌˋ do jaˋ mɨˊ caquɨ́ɨꞌ˜ jmɨɨ˜ faꞌ nijméˉ e niyúngˋ i̱ Jɨngꞌˋ quiáꞌˉ Fidiéeˇ do. 6-7Jo̱ malɨɨ˜guɨ calɨséngˋ jaangˋ dseañʉꞌˋ i̱ calɨsíˋ Juan i̱ seáangˋ dseaˋ jmɨɨˋ; jo̱ Fidiéeˇ caguíngꞌˋ írˋ jo̱guɨ casíingˋneiñꞌ e laco̱ꞌ dseaˋ do niniꞌrˉ júuˆ quiáꞌˉ i̱ Jɨngꞌˋ quiáꞌˉ Fidiéeˇ do, jo̱guɨ e laco̱ꞌ ninúˉ jo̱guɨ e jáꞌˉ nilíingˋ jaléngꞌˋ dseaˋ lají̱i̱ꞌ˜ júuˆ e niguiáˉ dseaˋ do. 8Jo̱ dsʉꞌ i̱ Juan i̱ seáangˋ dseaˋ jmɨɨˋ do jaˋ lɨ́ɨiñˊ dseángꞌˉ i̱ Jɨngꞌˋ quiáꞌˉ Fidiéeˇ do, co̱ꞌ lɨ́ɨiñˊ jaangˋ dseaˋ i̱ casíingˋ Fidiéeˇ e laco̱ꞌ niniꞌrˉ júuˆ quiáꞌˉ i̱ Jɨngꞌˋ do jee˜ jaléngꞌˋ dseaˋ góorˋ dseaˋ Israel. 9Jo̱ cagüéngˉ i̱ dseángꞌˉ jáꞌˉ Jɨngꞌˋ quiáꞌˉ Fidiéeˇ do fɨˊ jee˜ dseaˋ jmɨgüíˋ e laco̱ꞌ nijmérˉ jial e nilɨseengˋ dseaˋ fɨˊ lɨ˜ jneáˋ jɨˋ. 10Jo̱ i̱ dseaˋ i̱ lɨ́ɨngˊ Júuˆ quiáꞌˉ Fidiéeˇ do nɨseemˋbre lají̱i̱ꞌ˜ latɨˊ mɨ˜ uiing˜; jo̱ nañiˊ faꞌ laꞌeáangˊ có̱o̱ꞌ˜ íˋbre cajméeˋ Fidiéeˇ lajaléꞌˋ e seaˋ fɨˊ jmɨgüíˋ, jo̱ dsʉꞌ jaléngꞌˋ dseaˋ jmɨgüíˋ jaˋ jáꞌˉ calɨ́iñˉ júuˆ quiáꞌˉ dseaˋ do. 11Jo̱guɨ dseángꞌˉ fɨˊ góoˋbre cagüéiñˉ cajo̱, dsʉꞌ jaˋ caꞌíngꞌˋ dseaˋ góorˋ írˋ. 12Jo̱ dsʉꞌ jaléngꞌˋ i̱ dseaˋ i̱ caꞌíngꞌˋ írˋ jo̱guɨ i̱ jáꞌˉ calɨ́ngˉ júuˆ quiáꞌrˉ, jo̱baꞌ cacuøꞌˊreiñꞌ fɨˊ e caꞌuíiñꞌˉ do jó̱o̱ˊ Fidiéeˇ. 13Jo̱guɨ lɨ́ɨiñꞌˊ do jó̱o̱ˊ Fidiéeˇ dsʉꞌ o̱ꞌ uíiꞌ˜ e calɨséiñˋ fɨˊ jmɨgüíˋ la, o̱ꞌguɨ faꞌ lɨɨng˜ i̱i̱ˋ quiʉꞌˊ ta˜ quiáꞌrˉ e caꞌuíiñˉ lajo̱, dsʉco̱ꞌ lɨ́ɨiñꞌˊ do lajo̱ uíiꞌ˜ e ꞌñiabꞌˊ Fidiéeˇ cajméerˋ e caꞌuíiñꞌˉ do jó̱o̱rˊ. 14Jo̱ e Júuˆ do caꞌuíingˉ dseángꞌˉ jaangˋ dseaˋ jmɨgüíˋ, jo̱ calɨséngˋ jee˜ jneaa˜aaꞌ fɨˊ jmɨgüíˋ la, jo̱guɨ dsíngꞌˉ jmiꞌneáangˋ jneaa˜aaꞌ, jo̱guɨ jmangꞌˉ júuˆ jáꞌˉ quie̱ˊ. Jo̱ mɨ˜ calɨcuíingˋnaaꞌ e Júuˆ do i̱ lɨ́ɨngˊ Jó̱o̱ˊ Fidiéeˇ i̱ camɨ́ɨngꞌ˜ do, jo̱baꞌ calɨneˋbaaꞌ jóng jial dseángꞌˉ jloꞌˆ niiñˉ, jo̱ dsʉꞌ e jo̱ catɨ́ɨiñˉ jí̱i̱ꞌ˜ dseángꞌˉ ꞌñiaꞌˊbre e cacuøꞌˊ Tiquiáꞌrˆ írˋ, co̱ꞌ dseángꞌˉ eáamˊ ꞌnéeˋ dseaˋ do quiáꞌrˉ. 15Jo̱ lalab cajíngꞌˉ Juan i̱ seáangˋ dseaˋ jmɨɨˋ do cuaiñ˜ quiáꞌˉ dseaˋ do mɨ˜ cajíñꞌˉ lala:—Jo̱ i̱ lab i̱ dseaˋ i̱ éengˊ jnea˜ do ie˜ lamɨ˜ cafáꞌˉa lala: “Jo̱ i̱ dseaˋ i̱ nijáaˊ cøøngˋguɨjiʉ laco̱ꞌguɨ cagüéngˉ jnea˜ fɨˊ jmɨgüíˋ la niingˉguɨr eáangˊ laco̱ꞌ jnea˜, dsʉco̱ꞌ lají̱i̱ꞌ˜ mɨ˜ nʉ́ꞌˉguɨ eáangˊ e nilɨseengˋ jnea˜baꞌ e nɨseeiñˋ.” 16Jo̱ co̱ꞌ eáamˊ guiúngˉ dseaˋ do có̱o̱ꞌ˜ jneaa˜aaꞌ, jo̱baꞌ cuøꞌrˊ jneaa˜aaꞌ jaléꞌˋ güeaꞌˆ quiáꞌrˉ có̱o̱ꞌ˜guɨ jaléꞌˋguɨ e ꞌnéˉ quíˉiiꞌ dseángꞌˉ lalíingˋ e jí̱i̱ꞌ˜ jaˋ catɨ́ɨˉnaaꞌ lajo̱. 17Jo̱ laꞌeáangˊ có̱o̱ꞌ˜ Moi˜ cacuøꞌˊ Fidiéeˇ jneaa˜aaꞌ júuˆ quiʉꞌˊ ta˜ quiáꞌrˉ; jo̱ dsʉꞌ laꞌeáangˊ có̱o̱ꞌ˜ Dseaˋ Jmáamˉbaꞌ e nɨcalɨne˜naaꞌ jial tíiˊ ꞌneáangˋ Fidiéeˇ jneaa˜aaꞌ jo̱guɨ laꞌeáangˊ có̱o̱ꞌ˜ íbˋ cajo̱ e lɨti˜ júuˆ quiáꞌˉ Fidiéeˇ. 18Jo̱ jí̱i̱ꞌ˜ jaangˋ dseaˋ jmɨgüíˋ jaˋ mɨˊ cangáaiñˋ dseángꞌˉ ꞌñiaꞌˊ Fidiéeˇ, dsʉꞌ jí̱i̱ꞌ˜ i̱ Jó̱o̱rˊ camɨ́ɨngꞌ˜ do i̱ lɨ́ɨngˊ Fidiéeˇ cajo̱, jí̱i̱ꞌ˜ íˋbingꞌ i̱ nɨcajmijnéengˋ jial lɨ́ɨngˊ Tiquiáꞌrˆ Fidiéeˇ uíiꞌ˜ e dseángꞌˉ cøømˋ seeiñˋ có̱o̱ꞌ˜ dseaˋ do.Mɨ˜ caféꞌˋ Juan i̱ seáangˋ dseaˋ jmɨɨˋ cuaiñ˜ quiáꞌˉ Dseaˋ Jmáangˉ(Mt. 3:11-12; Mr. 1:7-8; Lc. 3:15-17) 19Jo̱ co̱o̱ˋ jmɨɨ˜ jaléngꞌˋ i̱ dseaˋ i̱ quie̱ˊ nifɨˊ quiáꞌˉ jaléngꞌˋ dseaˋ Israel i̱ seengˋ fɨˊ Jerusalén casíiñˋ co̱o̱ˋ tú̱ˉ mɨ́ɨngꞌ˜ jmidseaˋ quiáꞌrˉ có̱o̱ꞌ˜guɨ jaangˋ gángˉ dseaˋ levita fɨˊ lɨ˜ táangˋ i̱ Juan i̱ seáangˋ dseaˋ jmɨɨˋ do e cangojmɨngɨ́ɨꞌrˇ dseaˋ do lala:—¿I̱˜ dseaˋ lɨnꞌˊ? 20Jo̱baꞌ cañíiˋ i̱ Juan do dseángꞌˉ la lɨ́ɨˊ jo̱ casɨ́ꞌˉreiñꞌ do lala:—O̱ꞌ jnea˜ i̱ Dseaˋ Jmáangˉ i̱ ɨˊ áaˊnaꞌ i̱ nisíngˉ Fidiéeˇ i̱ nicá̱ˋ nifɨˊ quíiˉnaꞌ. 21Jo̱ cajmɨngɨ́ꞌˉtu̱ i̱ dseaˋ do i̱ Juan do caléꞌˋ catú̱ˉ jo̱ cajíñꞌˉ:—Jo̱ ¿i̱˜ dseángꞌˉ lɨ́ɨngˊ ꞌnʉˋ jóng? ¿Su Líiˆ i̱ caféꞌˋ cuaiñ˜ quiáꞌˉ Fidiéeˇ malɨꞌˋguɨ eáangˊ?Jo̱baꞌ cañíiˋtu̱ i̱ Juan do jo̱ cajíñꞌˉ:—U̱˜, o̱ꞌ íˋ jnea˜.Jo̱baꞌ caléꞌˋ catú̱ˉ cajmɨngɨ́ɨˋtu̱ i̱ dseaˋ do jo̱ cajíñꞌˉ lala:—¿O̱si ꞌnʉˋbɨ i̱ dseaˋ i̱ caguíngꞌˋ Fidiéeˇ i̱ niféꞌˋ cuaiñ˜ quiáꞌrˉ i̱ sɨjeengˇnaaꞌ fɨˊ jmɨgüíˋ la?Jo̱baꞌ cañíiˋtu̱ i̱ Juan do quiáiñꞌˉ do jo̱ cajíñꞌˉ:—U̱˜, o̱ꞌ íˋ jnea˜ cajo̱. 22Jo̱baꞌ i̱ dseaˋ do calébꞌˋ catú̱ˉ cajmɨngɨ́ꞌrˉ i̱ Juan do jo̱ cajíñꞌˉ:—Jo̱ song o̱ꞌ lajo̱guɨ, jo̱baꞌ ¿i̱˜guɨ dseángꞌˉ lɨ́ɨngˊ ꞌnʉˋ jóng? Jo̱ co̱ꞌ dseángꞌˉ la guíimˋ ꞌnéˉ léˆnaaꞌ júuˆ i̱˜ dseángꞌˉ lɨ́ɨngˊ ꞌnʉˋ quiáꞌˉ i̱ dseaˋ i̱ casíingˋ jneaꞌˆ do, jo̱baꞌ ¿e˜ fóꞌˋ ꞌnʉˋ uøꞌˊ e lɨnꞌˊ? 23Jo̱baꞌ cañíiˋtu̱ i̱ Juan do quiáiñꞌˉ do:—Jnea˜ lɨ́ɨnˊn jaangˋ i̱ féꞌˋ i̱ cagüéngˉ fɨˊ ni˜ guóoꞌ˜ uǿˆ quiʉ̱́ˋ, jo̱ quie̱e̱ˉ júuˆ quiáꞌˉ Fidiéeˇ e catɨ́ɨngˉ ꞌnʉ́ꞌˋ e féꞌˋ lala: “Nea˜naꞌ condséeˊ co̱o̱ˋ fɨˊ, co̱ꞌ tɨˊ lɨ˜ nijáabˊ Fíiˋnaaꞌ” —lɨ́ꞌˆ laco̱ꞌ cajíngꞌˉ Fidiéeˇ fɨˊ ni˜ jiˋ quiáꞌrˉ e cajmeꞌˊ Saíiˆ, jaangˋ dseaˋ i̱ caféꞌˋ cuaiñ˜ quiáꞌˉ Fidiéeˇ ie˜ malɨɨ˜guɨ eáangˊ. 24Jo̱baꞌ i̱ dseaˋ i̱ casíingˋ dseaˋ fariseo fɨˊ lɨ˜ táangˋ i̱ Juan i̱ seáangˋ dseaˋ jmɨɨˋ do cangosiiñˇ có̱o̱ꞌ˜ dseaˋ do 25jo̱ cajmɨngɨ́ꞌˉtu̱reiñꞌ:—Jo̱ song jaˋ lɨ́ɨngˊguɨꞌ i̱ Dseaˋ Jmáangˉ i̱ nisíngˉ Fidiéeˇ fɨˊ la i̱ nicá̱ˋ nifɨˊ quíˉnaaꞌ o̱ꞌguɨ Líiˆ o̱ꞌguɨ i̱ dseaˋ i̱ féꞌˋ cuaiñ˜ quiáꞌˉ Fidiéeˇ, jo̱baꞌ ¿jialɨꞌˊ jmooꞌˋ ta˜ seáangˋ dseaˋ jmɨɨˋ jóng? 26Jo̱baꞌ cañíiˋtu̱ i̱ Juan do quiáiñꞌˉ do jo̱ cajíñꞌˉ:—Jnea˜ seáanˊn dseaˋ jmɨɨˋ jí̱i̱ꞌ˜ có̱o̱ꞌ˜ layaang˜ jmɨɨˋ; jo̱ dsʉꞌ jee˜ ꞌnʉ́ꞌˋ nɨseemˋ jaangˋ i̱ jaˋ mɨˊ cuíingˋnaꞌ. 27Jo̱ lana tɨˊ lɨ˜ nilɨcuíimˋbaꞌ i̱ dseaˋ íˋ, co̱ꞌ tɨˊ lɨ˜ ninámˋbre ta˜ quiáꞌrˉ. Jo̱ jnea˜ fɨˊ quiniˇ íˋ jaˋ eeˋ quíinˊn, co̱ꞌ jɨˋguɨ co̱ꞌ nisíiꞌ˜ ñiˊ ꞌñʉ́ʉˊ lomɨɨrˉ jaˋ quíinˊn. 28Jo̱ jaléꞌˋ e la cangojéeˊ fɨˊ co̱o̱ˋ fɨɨˋ lɨ˜ siiˋ Betania e néeˊ lɨ́ꞌˆ lɨˊ ꞌngóoꞌ˜ guaˋ Jordán, co̱ꞌ fɨˊ jo̱b lɨ˜ táangˋ i̱ Juan i̱ seáangˋ dseaˋ jmɨɨˋ do ie˜ jo̱.Jesús lɨ́ɨiñˊ i̱ Joꞌseꞌˋ Jiuung˜ quiáꞌˉ Fidiéeˇ 29Jo̱ mɨ˜ cajneáˉ co̱o̱ˋguɨ jmɨɨ˜ lajo̱, i̱ Juan do cangárˉ e nɨjaquiéengˊ Jesús fɨˊ lɨ˜ siñꞌˊ. Jo̱baꞌ caféꞌrˋ uii˜ quiáꞌˉ dseaˋ do, jo̱ casɨ́ꞌrˉ jaléngꞌˋ i̱ dseaˋ i̱ teáangˉ có̱o̱ꞌr˜ do lala:—Fɨng na jǿøˉnaꞌ, dob nɨjáaˊ i̱ lɨ́ɨngˊ i̱ Joꞌseꞌˋ Jiuung˜ quiáꞌˉ Fidiéeˇ i̱ íingˉ jaléꞌˋ dseeˉ e røøngˋ dseaˋ jmɨgüíˋ. 30Jo̱ i̱ dseaˋ lab i̱ éengˊ jnea˜ do ie˜ lamɨ˜ cafáꞌˉa lala: “Mɨ˜ nisóongˉ jnea˜, nijáaˊ jaangˋ i̱ niingˉguɨ eáangˊ laco̱ꞌ jnea˜, dsʉco̱ꞌ i̱ dseaˋ íˋ lají̱i̱ꞌ˜ mɨ˜ nʉ́ꞌˆguɨ eáangˊ e nilɨseengˋ jnea˜baꞌ e nɨseeiñˋ.” 31Jo̱ jí̱i̱ꞌ˜ jnea˜ jaˋ mɨˊ calɨñiˋbɨ́ɨ i̱˜ dseángꞌˉ dseaˋ do, jo̱ dsʉꞌ cagáˉa fɨˊ jmɨgüíˋ la e gaseáanˊn dseaˋ jmɨɨˋ e laco̱ꞌ jaléngꞌˋ dseaˋ góoˋo dseaˋ Israel nilɨcuíiñˋ dseaˋ do. 32Jo̱ cajíngꞌˉguɨ i̱ Juan do lala cajo̱:—Co̱o̱ˋ jmɨɨ˜ camóˉ jnea˜ Jmɨguíˋ quiáꞌˉ Fidiéeˇ e cajgóˉ fɨˊ ñifɨ́ˉ jo̱ caje̱ˊ fɨˊ yʉ́ꞌˆ gui˜ Jesús e lɨɨng˜ jaangˋ mee˜. 33Jo̱ lajeeˇ e nʉ́ꞌˉguɨ lajo̱ jaˋ mɨˊ ñiˋ jnea˜ i̱˜ lɨ́ɨngˊ dseaˋ do, jo̱ dsʉꞌ Fidiéeˇ i̱ casíiˋ quiéˉe e cagaseáanˊn dseaˋ jmɨɨˋ casɨ́ꞌrˉ jnea˜ lala: “I̱ dseaˋ i̱ nimáanꞌ˜ i̱ nijgiéeˋ Jmɨguíˋ quiéˉe fɨˊ yʉ́ꞌˆ gui˜, i̱ dseaˋ íˋbingꞌ i̱ niseángˉ dseaˋ jmɨɨˋ có̱o̱ꞌ˜ Jmɨguíˋ quiéˉe.” 34Jo̱ camóbˉ jnea˜ mɨ˜ cangojéeˊ jaléꞌˋ e jo̱, jo̱baꞌ dseángꞌˉ lajamꞌˆ nɨta˜ dsiiˉ e Jesús lɨ́ɨiñˊ dseángꞌˉ i̱ Jó̱o̱ˊ Fidiéeˇ camɨ́ɨngꞌ˜ do.Laꞌuii˜ dseaˋ i̱ caꞌuíingˉ dseaˋ quiáꞌˉ Jesús 35Jo̱ mɨ˜ cajneáˉ co̱o̱ˋguɨ jmɨɨ˜ lajo̱, i̱ Juan i̱ seáangˋ dseaˋ jmɨɨˋ do táaiñˋ co̱lɨɨng˜ có̱o̱ꞌ˜ gángˉ dseañʉꞌˋ i̱ nɨlɨ́ɨngˊ dseaˋ quiáꞌrˉ. 36Jo̱ lajeeˇ jo̱b cangárˉ e cangɨ́ɨngˊ Jesús, jo̱baꞌ cajíñꞌˉ casɨ́ꞌrˉ i̱ dseaˋ quiáꞌrˉ do e féꞌrˋ uii˜ quiáꞌˉ dseaˋ i̱ cangɨ́ɨngˊ do jo̱ cajíñꞌˉ:—Fɨng na jǿøˉnaꞌ, i̱ dseaˋ ngóoˊ dob i̱ lɨ́ɨngˊ i̱ Joꞌseꞌˋ Jiuung˜ quiáꞌˉ Fidiéeˇ i̱ íingˉ jaléꞌˋ dseeˉ e røøngˋ dseaˋ jmɨgüíˋ. 37Jo̱ dsifɨˊ mɨ˜ canúuˉ i̱ dseaˋ gángˉ do lají̱i̱ꞌ˜ e cajíngꞌˉ i̱ Juan do, jo̱baꞌ lajmɨnábˉ cangolíiñˉ tɨꞌleáaiñˊ laco̱ꞌ ngóoˊ Jesús. 38Jo̱ mɨ˜ calɨlíꞌˆ Jesús e lɨɨng˜ i̱i̱ˋ ngolíingˉ caluurˇ, jo̱baꞌ dsifɨbˊ caji̱ꞌrˊ nir˜ e cajǿøiñˉ i̱ dseaˋ do jo̱ cajmɨngɨ́ꞌˉreiñꞌ:—¿I̱˜ ñilíingˉnaꞌ ꞌnángꞌˋnaꞌ?Jo̱baꞌ cañíiˋ i̱ dseaˋ do quiáꞌˉ Jesús jo̱ cajíñꞌˉ:—Tɨfaꞌˊ, ¿jie˜ fɨˊ quíiꞌˉ? 39Jo̱baꞌ cañíiˋ Jesús quiáꞌˉ i̱ dseaˋ do jo̱ casɨ́ꞌˉreiñꞌ:—Máˉaaꞌ có̱o̱ꞌ˜ jnea˜, jo̱ lajo̱b nilɨñíˆnaꞌ.Jo̱ co̱lɨɨm˜ cangolíiñˋ cangojmiñirˇ jie˜ quiáꞌˉ Jesús, jo̱ fɨˊ jo̱b caje̱rˊ co̱lɨɨng˜ lata˜ e jmɨɨ˜ jo̱, co̱ꞌ la i̱i̱ˉ quiʉ̱́ˋ e caꞌlóobˉ nɨngóoˊ ie˜ jo̱. 40Jo̱ jaangˋ lajeeˇ i̱ dseaˋ gángˉ i̱ canúuˉ júuˆ quiáꞌˉ Juan i̱ seáangˋ dseaˋ jmɨɨˋ do siirˋ Dɨ́ˆ i̱ nilɨ́ɨngˊ dseaˋ ngáangꞌ˜ có̱o̱ꞌ˜ jaangˋguɨ dseañʉꞌˋ i̱ siiˋ Simón, jo̱ íbˋ i̱ cangotáangˉ có̱o̱ꞌ˜ Jesús do. 41Jo̱ dsifɨˊ lajo̱b cangóˉ Dɨ́ˆ e cangoꞌnéeiñꞌˇ i̱ rúiñꞌˋ i̱ siiˋ Simón do, jo̱ mɨ˜ cadséngꞌˋneiñꞌ do lalab casɨ́ꞌrˉ:—Janúꞌˋ, Simón, lana nɨcalɨcuíimˋbaa i̱ dseaˋ i̱ cajíngꞌˉ Fidiéeˇ i̱ nisíñˉ fɨˊ jmɨgüíˋ la i̱ siiˋ Dseaˋ Jmáangˉ i̱ nicá̱ˋ nifɨˊ quíˉiiꞌ do. 42Jo̱ dsifɨˊ lajo̱b i̱ Dɨ́ˆ do cangojéeiñˋ i̱ rúiñꞌˋ i̱ siiˋ Simón do fɨˊ lɨ˜ guiing˜ Jesús; jo̱ mɨ˜ tɨˊ lɨ˜ cangáˉ dseaˋ do quiáꞌˉ Simón lalab cajíñꞌˉ casɨ́ꞌˉreiñꞌ:—Jo̱ ꞌnʉbˋ i̱ siiˋ Simón, jo̱ lɨnꞌˊ jó̱o̱ˊ jaangˋguɨ i̱ siiˋ Juan, jo̱ dsʉꞌ latɨˊ lana nilɨsiiꞌˋ Cefas o̱si Tʉ́ˆ có̱o̱ꞌ˜ jmíiˊ griego é.Mɨ˜ catǿꞌˉ Jesús Lii˜ có̱o̱ꞌ˜ Natanael 43Jo̱ mɨ˜ cajneáˉ co̱o̱ˋguɨ jmɨɨ˜ lajo̱, caꞌɨ́ˋ dsíiˊ Jesús e cangóˉtu̱r fɨˊ lɨ˜ se̱ꞌˊ Galilea, jo̱ fɨˊ jo̱b cajíngꞌˊ rúiñꞌˋ có̱o̱ꞌ˜ jaangˋ dseañʉꞌˋ i̱ siiˋ Lii˜, jo̱ lalab casɨ́ꞌˉreiñꞌ do:—Máˉaaꞌ có̱o̱ꞌ˜ jnea˜. 44Jo̱ i̱ Lii˜ do niseeiñˋ fɨˊ co̱o̱ˋ fɨɨˋ e siiˋ Betsaida, jo̱ dseaˋ góoˋbre nilɨ́ɨngˊ i̱ Dɨ́ˆ do có̱o̱ꞌ˜guɨ Tʉ́ˆ Simón, co̱ꞌ co̱o̱bˋ fɨɨˋ lɨ˜ seeiñˋ. 45Jo̱ dsifɨˊ lajo̱b cangóˉ Lii˜ e cangoꞌnéeiñꞌˇ jaangˋguɨ dseañʉꞌˋ i̱ siiˋ Natanael, jo̱ mɨ˜ cajíngꞌˊneiñꞌ do, lala casɨ́ꞌˉreiñꞌ:—Lanab nɨcalɨcuíingˋnaaꞌ i̱ dseaˋ i̱ caꞌéengˋ Moi˜ fɨˊ ni˜ jiˋ quiáꞌrˉ malɨɨ˜guɨ eáangˊ, jo̱guɨ cajo̱ i̱ caꞌéengˋ jaléngꞌˋ dseaˋ i̱ caféꞌˋ cuaiñ˜ quiáꞌˉ Fidiéeˇ lɨ́ꞌˆ laco̱ꞌguɨ cajmeꞌrˊ fɨˊ ni˜ jiˋ malɨɨ˜guɨ eáangˊ. Jo̱ i̱ dseaˋ íbˋ i̱ siiˋ Jesús i̱ seengˋ fɨˊ Nazaret i̱ lɨ́ɨngˊ jó̱o̱ˊ Séˆ. 46Jo̱ mɨ˜ canúuˉ Natanael e júuˆ jo̱, jo̱baꞌ cajíñꞌˉ lala:—Jaˋ líꞌˆ dsiiˉ e fɨˊ Nazaret nigüɨꞌɨ́ɨˊ jaangˋ i̱ niꞌéˉ guiʉ́ˉ có̱o̱ꞌ˜ dseaˋ rúngꞌˋ.Jo̱baꞌ cañíiˋ Lii˜ quiáꞌˉ i̱ dseaˋ do jo̱ cajíñꞌˉ:—Máˉaaꞌ fɨˊ lɨ˜ guiiñ˜, jo̱ lajo̱baꞌ nilɨcuíinꞌˋ dseaˋ do. 47Jo̱ mɨ˜ cangáˉ Jesús e nɨjaquiéengˊ dseaˋ do fɨˊ lɨ˜ siñꞌˊ, jo̱baꞌ cajíñꞌˉ lala e caféꞌrˋ uii˜ quiáꞌˉ Natanael:—I̱ nab dseángꞌˉ lajangꞌˆ jaangˋ dseaˋ góoˋnaaꞌ dseaˋ Israel i̱ jaˋ quie̱ˊ júuˆ ta˜ júuˆ. 48Jo̱ mɨ˜ canúuˉ Natanael e jo̱, jo̱baꞌ cañíirˋ quiáꞌˉ Jesús jo̱ cajmɨngɨ́ꞌrˉ dseaˋ do lala:—Jo̱ ¿jial nɨcuíinꞌˋ jnea˜ jial lɨ́ɨnˊn?Jo̱baꞌ cañíiˋ Jesús quiáiñꞌˉ do jo̱ cajíñꞌˉ:—Co̱ꞌ lají̱i̱ꞌ˜ nʉ́ꞌˉguɨ e nitǿꞌˋ Lii˜ ꞌnʉˋ, jéemˊ nɨcamángˉ jnea˜ ꞌnʉˋ e guiinꞌ˜ uii˜ ꞌmaˋ güɨñíꞌˆ. 49Jo̱baꞌ cañíiˋtu̱ Natanael quiáꞌˉ Jesús jo̱ casɨ́ꞌrˉ dseaˋ do lala:—Tɨfaꞌˊ, ꞌnʉbˋ dseángꞌˉ i̱ lɨ́ɨngˊ Jó̱o̱ˊ Fidiéeˇ, jo̱guɨ ꞌnʉbˋ cajo̱ dseaˋ lɨnꞌˊ dseata˜ dseaˋ féngꞌˊ quiáꞌˉ jaléngꞌˋ jneaa˜aaꞌ, dseaˋ lɨ́ɨˊɨɨꞌ dseaˋ Israel. 50Jo̱baꞌ cañíiˋtu̱ Jesús quiáꞌˉ i̱ dseaˋ do caléꞌˋ catú̱ˉ jo̱ casɨ́ꞌˉreiñꞌ:—¿Su jáꞌˉ lɨ́ɨnꞌˋ lana dsʉꞌ uíiꞌ˜ e fáꞌˋa e camánˉn ꞌnʉˋ e guiinꞌ˜ uii˜ ꞌmaˋ güɨñíꞌˆ? Jo̱ dsʉꞌ jnea˜ fɨ́ɨˉɨ ꞌnʉˋ e nábɨ nimóꞌˆ jaléꞌˋ e niingˉguɨ eáangˊ e tɨɨnˉ jmee˜e. 51Jo̱ lalab cajíngꞌˉguɨ Jesús cajo̱ e casɨ́ꞌrˉ lajaléiñꞌˋ do:—Jo̱ lalab jmɨtaaˆ óoˊnaꞌ cajo̱ e nimóˆbaꞌ jial jnéengˉ fɨˊ ñifɨ́ˉ fɨˊ lɨ˜ guiing˜ Fidiéeˇ, jo̱guɨ jial sooˋ jo̱guɨ jgáangˋ jaléngꞌˋ ángeles quiáꞌˉ Fidiéeˇ fɨˊ lɨ˜ sínꞌˋn, jnea˜ dseaˋ gáaˊa fɨˊ ñifɨ́ˉ e lɨ́ɨnˊn jaangˋ dseaˋ jmɨgüíˋ.


Borgarahreyfingin - Wikipedia\nStrollad ar geodedourien (islandeg: Borgarahreyfingin) a zo ur strollad politikel eus Island, bet savet diwar meur a strollad bihan, a-benn kemer perzh e dilennadeg parlamant Island e 2009. D'ar mare-se eoa Island en ur stad fall abalamour d'an enkadenn ekonomikel.\nDa-geñver an dilennadeg e tapas kaout ar strollad 4 dileuriad (diwar 63 en holl) en Althingi (parlamant Island) :\nÞráinn Bertelsson, filmaozer\nMargrét Tryggvadottir, penngazetennerez\nBirgitta Jónsdóttir, barzhez, arzourez ha penngazetennerez\nN'eus den ebet e penn ar strollad, met kaset eo gant tri den a genlabour, pep hini anezho gant e gargoù. D'ar 14 a viz Eost 2009 e kuitaas Þráinn Bertelsson ar strollad, hag e teuas da vezañ politikour dizalc'h. D'an 18 a viz Gwengolo 2009 e kuitaas an tri ezel all ar strollad, hag e savjont Hreyfingin. N'eus mui dileuriad ebet eus Strollad ar geodedourien en Althingi neuze.\n↑ Elections in Iceland this weekend http://www.icenews.is/index.php/2009/04/22/elections-in-iceland-next-weekend/ IceNews, 22 a viz Ebrel 2009\nAdtapet diwar « https://br.wikipedia.org/w/index.php?title=Borgarahreyfingin&oldid=1819540 »\nKemmoù diwezhañ degaset d'ar bajenn-mañ d'an 8 Gen 2019, da 12:05.


Ur garantez a lec’h-ehan\nGwell eo deoc’h dilezel o seulioù uhel evit pourmen e Sant-Goustan. Evit kregiñ ganti e tiskenn skrampoù al Loc’h, savet war dismantroù ur c’hastell-kreñv, war-zu ar porzh. A-ziwar leurennoù disheoliet ar vali e lamm ar gwel war ar c’haeoù. Evit mont d’ar c’hlann livusañ e ranker treuziñ ar pont maen peder bolz eus an 13vet kantved. En-dro d’ar blasenn Sant-Salvour he favezioù baotet ez eus tiez pitaoded, dezho bannoù koad ha korbelloù. Mont a ra ar straedoùigoù war naou da arsailhiñ ar c’harter bordet gant talbennoù prenn kozh. Un neuz fur zo gant al lojeizoù eus ar 15vet hag eus ar 16vet kantved, a grog da gaimantal pa vez deuet an noz, e sarac’h leurennoù an tavarnioù.\nStraed ar C’hastell, ur straed kaer anezhi, a bign war-zu kreiz-kêr a vremañ. Un nebeud kammigelloù etre ar boutikloù artizaned ha palieroù an arzourien a ra d’an hent bezañ c’hwekoc’h.\nA-hed ar glad\nA-raok ur bourmenadenn e Sant-Goustan, plijusoc’h e fin an devezh, e c’hallit mont a-hed stêr an Alre, anv a vez roet d’al Loc’h pa vez santet levezon ar mareoù ennañ. Tamolodiñ a ra ar c’hestell hag ar maneroù er fustailh hag e kleuz oufoù boemus. An darn vrasañ anezho a c’haller gwelet diwar ar stêr hepken, met lod a c’haller mont betek enno dre an hent. Ha ma’z afec’h e bourzh ur vag-ged evit mont a-hed ar glannoù ?\nAn holl d’ar c’haeoù !\nUr geoded arz hag istor eo an Alre-Sant-Goustan, enni ur gêr uhel hag ur gêr izel, war glannoù al Loc’h. Er 14vet kantved e oa bet fichet ar c’haeoù. Ar porzh, abalamour d’al lec’h strategel m’emañ, a oa pinvidikaet er Grennamzer gant ar gwirioù savet war ar bigi. Er 16vet hag er 17vet kantved, gant trafik ar gwin hag an edeier, e oa hennezh trede porzh Breizh. Dasseniñ a ra c’hoazh an eñvorennoù war an daroù greunit, ha degas a reont da soñj en doa aochet Benjamin Franklin amañ evit kejañ gant Loeiz XVI.\nPetra a vez troet e Sant-Goustan ?\nEn Alre e oa penngarter Georges Cadoudal, penn Chouaned Breizh. Dleet e oa neuze da Philippe de Broca choaz ar gêr gozh evit meur a arvest eus e film "Chouans" !


An Hadean eo an eon douaroniel hag a zo a-raok an Arkean. En em astenn a ra eus furmadur an Douar betek 3.800 milion a vloavezhioù zo, daoust ma c'hell kemm an amzeriadoù hervez an andonou. E anv a denn eus doue gresian an ifern : Hades. An douarour Preston Cloud eo a ijinas ar ger e 1972 da envel an amzer a-raok ar reier koshañ anavezet. An hevelep maread a anve W. B. Harland Priscoan. E skridoù douaroniel e reer gant Pre-Archaean, dreist-holl pe, e-pad un darn vras eus an XIXvet hag an XXvet kantved, gant "azoeg".\n1 Reier Hadean\n2 Darvoudoù pennañ\n2.1 Furmidigezh an Douar\n2.2 Stabiladur an Douar\n3 Atmosferenn ha meurvorioù\nE-pad an dekvloaziadoù diwezhañ eus an XXvet kantved e kavas an douarourien un nebeud reier furmet en Hadean. E Groenland, gwalarn Kanada ha kornôg Aostralia emaint. Ar furmidigezhioù roc'hek koshañ a zo anezho gouelezennoù, dezhe 3.800 milion a vloavezhioù e Groenland (ar Gouriz a vein glaz eus Isua). Kristalennoù zirkon kavet e gouelezennoù Bro-Ganada ar c'hornôg hag e rannvro ar Jack Hills en Aostralia zo kalz koshoc'h. Ar zirkon koshañ a furmas 4.400 a vloavezhioù zo, un mare tost-tre ouzh hini furmidigezh an Douar.\nBandennadoù houarnek a endalc'h gouelezennoù Groenland ha karbon organik a gavjod enno, war a seblant, ar pezh a zamveneg e oa buhez dija war an Douar d'an amzer-hont. Ar fosil koshañ a zo yaouankoc'h eus un nebeud milionoù a vloavezhioù. En Aostralia e voe bet kavet.\nE-pad an Hadean e c'hoarvezas ar vombezadeg vras.\nE-pad an Hadean eo e furmas an Douar.\nFurmidigezh an DouarAozañ\nTreuzfurmadur an nivlenn gentidik en ur c'hoskoriad klok a endalc'h ar maread-se\n4 550 milion a vloavezhioù 'zo e krogas an nivlenn da deuziñ dindan levezon ur supernova dost, moarvat.\nDre stad "Boullig Bok"" e tremen an deuzadeg. Furm un disk ur volzenn en e greiz a gemer an nivlenn; Enni emañ darn vrasañ tolz an nivlenn orin. Eus hidrogen eo kenaozet dreist holl.\nAr gwrezder e kreizenn an nivlenn a dizh ar poent ma krog reaksionoù termonukleel. Distignañ a reont un oberiantiz heoliek greñv a bado e-pad un milion a vloavezhioù bennak. Kalz materi a zo strinket kuit eus ar steredenn didan furm daou flistroù a-serzh gant plaen an disk, stad an danvezioù Herbig Haro\nAn elfennadoù skañv a zo c'hwezhet pell eus an Heol. Disrannet eo koskoriad an Heol etre un darn ziabarzh, pinvidik en elfennadoù pounner evel an houarn hag un darn ziavaez a vir an holl elfennadoù skañv.\nEn em furmiñ a ra Yaou er-maez an c'helc'hiad pinvidik en elfennadoù pounner. Fourgasiñ a ra ar planedenn gentañ-se an disk rak-planedennek.\nE-pad ar prantad Herbig Haro en em dolp kalz poultrennoù e-barzh an nivlenn. Touezañ a reont da furmiñ planedennigoù.\nAr planedennigoù a douez da furmiñ eizh planedenn koskoriad an Heol. O stokadoù a c'han al Loar, skrapañ a reont krestenenn Merc'her ha kemm a reont tu-troiñ Gwener. Un niver vras a vein-kurun a chom, avat. Gant gravadur Yaou eo fourgaset o c'helc'htro ha kouezhout a reont war ar planedennoù. Ar prantad-mañ, anvet ar vomvezadeg vras a vado e-pad tout an eil hanter eus an Hadean.\nStabiladur an DouarAozañ\n4.500 milion a vloavezhioù 'zo e krog digoc'hadur an Douar. Aezh achapet eus ar reier pe kaset kuit gant ar menezioù-tan a furmas atmosferenn gentañ. Eus CO2, CO, N2, H2 et HCl e oa kenaozet dreist holl. Er c'hontroll d'ar pezh a greder gwechall ne oa ket kalz dour enni hag ur mister a chom orin ar meurvorioù. Posupl eo e voe dougenet o dour gant ar stered lostek. Fonnus e oa ar CO2 hag un efed ti-gwer bras a walc'h da gempouezañ gwander an Heol (80% eus e sked a-vremañ) a c'hanas. Gwask a atmosferenn a oa war-dro 200 bar ha zigreskas he zemperatur dindan 350° e krogas da c'hlaviñ. Ar glav-se eo a furmas ar meuvorioù kentañ war-dro 4.300 milion a vloavezhioù 'zo.\n4.400 milion a vloavezhioù 'zo en em furmas kreizenn an Douar hag e grestenenn gentañ. Eus bazalt e oa kenaozet, war a seblant, evel krestenenn ar meurvorioù a-vremañ. Bombzadegoù mein-kurun a lakaas ar grestenen-se da deuziñ meur a-wech, avat, hag un darn vras anezhi a voe skrapet kuit er stokad a c'hanas al Loar. Ar greizenn en em furmas pa yeas an Douar da vras a-walc'h evit m' e lakaio da deuziñ an elfennoù skinoberiant a endalc'he. Ar metaloù pounner, an houarn an hini fonnusañ, a sankas war-du ar greizenn tra ma flode ar materi skañvoc'h evel ar silikadoù.\n4.300 milion a vloavezhioù 'zo e aotre furmdigezh ar meurvorioù loc'hadur teknonik ar plakennoù. Muioc'h plakennoù eget hizi e oa, war a greder, rak finoc'h e oa ar grestenenn ha tommoc'h ar greizenn. D'en em zisheñveliout an eil d'eben e krogas ar plakennoù kevandirel ha meurvorel. Dindan levezon an dour en dreuzfurmas un darn eus ar bazalt e greunit. Diloaiañ a reas goueledennoù war ar goueled, ar pezh a grouas reier skañvoc'h eget ar bazalt. Ar re mañ a stummo ar c'hevandir kentañ.\nAtmosferenn ha meurvorioùAozañ\nN'anvezer ket mat tre pegoulz e voe krouet ar meurvorioù kentañ met abred a-walc'h e voe, war a seblant. Zirkonoù Kanada ha Aostralia na c'hell bezañ bet furmet nemet en un endro douarel. Meurvorioù a oa neuze war an Douar 4.400 milion a vloavezhioù 'zo met ne dalvez ket an dra-se e oant-int hirbadus. Meur a wech e aezhennas anezho stokadoù gant mein-kurun moarvat.\nSell ivez ouzhAozañ\nSkeul amzervezhioù douarouriezhel\nAdtapet diwar « https://br.wikipedia.org/w/index.php?title=Hadean&oldid=1575871 »\nDernière modification le 30 Mae 2014, à 13:18\nKemmoù diwezhañ degaset d'ar bajenn-mañ d'an 30 Mae 2014, da 13:18.


Degemer al lec’hienn > Ar strolladoù > Teatr MilTamm > Stalioù tud yaouank e Sant-Ervlan\nStalioù tud yaouank e Sant-Ervlan\nKinnig a ra ar gevredigezh Mil Tamm kentelioù c’hoariva e brezhoneg evit ar vugale. Krouet eo bet gant Katell Leon. Er greizenn Yezhoù ha Sevenadur a vez aozet ar c’hentelioù.\nDeskiñ a ra ar vugale kaout fiziañs. Pezhioù c’hoarioù bihan a zo bet kinniget e nozvezh Ene Breizh e 2018 ha 2019. Skrivet eo bet an testennoù diwar oberennoù Bernez Tangi, Brieg Guerveno pe Anjela Duval.\nE 2018 eo bet kinniget ur pezh c’hoari gant Claude Burneau “Ne vez ket Ezhomm eus kalz a Dra” e Sant-Nazer, Naoned ha Sant-Ervlan.\nE 2019 ar berzhidi o deus kinniget “Jessica”.\nEvit muioc’h a ditouroù : mont e darempred gant Katell Leon\nMilTamm ur strollad tud yaouank


Pajenn:Morvan - Buez ar Zent, 1894.djvu/147 - Wikimammenn\nPajenn:Morvan - Buez ar Zent, 1894.djvu/147\nive a jomaz aheurtet enn ho dallentez, hag a glaske ober goasa a c’hellent d’ann abostol kalounek.\nHe gas a rejont eunn devez dirak ar belek braz Ananus. Eno Mathias a ziskleriaz adarre a vouez huel oa Jezuz-Krist Mab da Zoue. « — Ann dra-ze, emezhan, a zo eunn dra anat dioc’h ar pez a zo merket er Skritur, ha dioc’h ar pez en deuz great Jezuz he-unan epad m’edo var an douar. » « — Ne c’houzoc’h-hu ket, eme Ananus, eo ar blasphem eunn torfed hag a virit ar maro ? »\n« — Jezuz a zo Mab da Zoue, » a lavare ato ann abostol heb aoun ebed. O klevet eunn hevelep respount, ar belek braz a lakeaz he vizied da stanka he ziouskouarn; hag a griaz a bouez-penn enn eur skrigna he zent : « — Blasphemet en deuz! Ar maro d’ar blasphematour! »\nMathias a oue koundaonet da veza labezet, da lavaret eo, lazet a daoliou mein. Epad m’edot oc’h he labeza, e c’houlennaz ma vije lakeat enn he vez daou euz ar vein a vannet outhan, evit servichout da desteni euz ar feson m’en doa achuet he vuez.\nAbarz ar fin, o veza ma talc’he bepred he zaouarn astennet etrezek ann env, e oue trouc’het he c’houzoug d’ezhan gant eur vouc’hal evit heul giz ar Romened. He verzerenti gloriuz a erruaz var dro ar bloaz 63 goude donedigez hor Zalver.\nJudas, bet er skol gant Jezuz-Krist he-unan ha galvet ganthan da veza abostol, en deuz great eunn implij fall euz ar grasou-ze hag a zo deuet da veza eunn treitour, da goueza erfin enn dizesper ha d’en em zaoni. Goude eunn hevelep kentel, piou a gredfe beza dinec’h ha dienkrez e kenver he zilvidigez? N’euz fors piou e veac’h, n’euz fors peger santel e ve ho puez, o pezet ato aoun d’en em goll ha beillit bepred varnhoc’h hoc’h-unan; rak ne vezo salvet nemed ann hini en devezo kendalc’het betek ar fin.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/147&oldid=137325 »


Pasteurekaat - Wikipedia\nAr pasteurekaat zo un doare da virout ar boued ijinet gant Louis Pasteur e 1856. Tommañ a reer ur meuz betek ur gwrezverk divizet en a-raok e-pad ur prantad amzer termenet kent e yenaat trumm. Ar gwrezverkoù implijet evit pasteurekaat boued a ya eus 65 °C ha 100 °C ha muioc'h a-wezhioù zoken. En deroù e veze graet gant an ijinadenn-se gant Louis Pasteur evit distrujañ ar bakteri a oa er gwin.\nEr pasteurekaat, n'eo ket ar gwrezverk a lazh ar bakteri (memes ma varv ul lodenn anezhe a-raok ma vefe tizhet ar gwrezverk brasañ) met ar fed da yenaat trumm ar boued e diwezh ar basteurekadenn. Abalamour da cheñchamant trumm ar gwrezverk, ar bakteri a c'hall degas kleñvedoù, hag ar re zo pennkaoz d'ar meuzioù da vont da fall, zo distrujet. Digreskiñ a ra ar pasteurekaat an niver a gorrorganegi en un doare sklaer en aozadenn pasteurekaet, met organegoù dañjerus evel ar sporennoù a chom bev.\nUr wezh lazhet ar bakteri a c'hall degas kleñvedom gant ar pasteurekadenn ez eo a-bouez derc'hel ar boued pasteurekaet er yenijenn kuit ma paotfe ar bakteri n'int ket bet lazhet.\nEr c'hontrol eus ar poazhañ, ar gwrezverkoù izel a-walc'h implijet evit pasteurekaat boued a ro tu da zerc'hel digemm blas ar boued. Disheñvel eo ar pasteurekaat boued diouzh an teknik implijet evit fardañ Laezh UHT e lec'h ma ne vez distrujet ar c'horrorganegi nemet gant ar wrez.\nImplijet e vez ar pasteurekaat evit :\nma ne vo ket a gorrorganegi dañjerus er boued,\nhiraat prantad implij ar boued,\nmirout perzhioù organoleptek ar meuzioù.\nHiziv an deiz e vez implijet an doare ober se evit meur a seurt boued :\nfrouezh dre siros,\nChaous tomatez bec'hiet\nGraet e vez « pasteurekaat yen » eus an teknikoù mirerezh boued da-heul :\nMirerezh gant gwaskoù uhel\nMirerezh gant gant parkeier tredan poulzet\nAdtapet diwar « https://br.wikipedia.org/w/index.php?title=Pasteurekaat&oldid=1625129 »\nKemmoù diwezhañ degaset d'ar bajenn-mañ d'an 4 Meu 2015, da 13:33.


FAÑCH ha GWENOLE, HERVE\nSell ! Herve eo a zo o vont aze… Hep ! Herve !… Penaos ez a ar bed ganez ?\nN’ez a ket kaer, siwazh ! Va fenn a zo teñval ha va c’halon a zo gwasket gant an enkrez. Un arnev eus ar gwashañ a darzh war hor bro, hag hervez ma welan, meur a hini ac’hanomp a vezo kaset da gaozeta.\nO daonched ! Mignon paour, komz a rez evel profeded an amzer gozh, ha piv a c’hello gouzout petra ’fell dit lavaret ? Gwenole amañ en deus ur c’heloù meur espernet gantañ evidomp. Edo o vont d’her reiñ da anaout pa’z out degouezhet. Kendalc’h gant da gaoz, Gwenole ; marteze ez pezo an eurvad da ziroufennañ tal Herve, hor mignon mat.\nLavar ’ta, Gwenole, petra ’c’heus pe gwelet pe glevet. Aon am eus n’ez pefe netra da zeskiñ din.\nUr beajour eus va mignoned a zo nevez bet e Pariz.\nPenaos ez a an traoù dre eno ?\nUr maread beleien, emezañ, n’oa ket falvezet ganto ober al le da sentiñ ouzh lezennoù difeiz ar gouarnamant, a zo bet kroget enno ; ereet ’int bet, kaset d’ar bac’h hag ac’hano d’an droc’herezh gouzougoù, hep pell dale. Kaset zo soudarded dre bevar c’horn ar vro gant urzh da lakaat touerien e pep parrez.\nNe c’houzañvimp biken un hevelep sakrilaj !\nNe raimp kammed evit mont war o zro !\nNi a guzho mat hon aotroù person ker !\nHa ne vezo kavet Judaz ebet en hon touez !\nDoue r’ho klevo, va mignoned !… Met, petra ’n tanfoeltr a glevan-me du-se ? Nag a drouz ! Daoust ha petra ’ve a-nevez adarre, en hor bourkig ken sioul peurvuiañ ? Mont a ran d’ar c’hleuz da welet.\nGwel ’ta, Herve, ha distro buan.\nHERVE o tistreiñ\nUr maread tud o tremen… Gwelet a reot anezho, mesdouet ’int erru ’trezek amañ.\nLavaret a raen eta ez a an dispac’h war he gwashañ. Ar Vretoned a deu da heugiñ gant an euzh ; ar gwad a verv e gwazhied ar Chelted. N’eus ken nemet ur mennozh e kalon kement Breizhad a zo, ken en Arvor, ken en Argoad, ken er Menez. E-kostez Kastell-Paol dreist-holl, ar c’houerien a zo en o sav ; kemeret o deus fuzuilhoù, pennoù-bazh, filc’hier, evit mont da heul aotroù Kermenguy ha dijentiled all. Trouz tostoc’h-tostañ. En em dennañ a reont dreist-holl er c’hoadoù, el lec’hioù distro ; eno eo ivez e roont o urzhioù. War a leverer o deus betek-henn dalc’het penn, meur a wech, d’ar Republikaned dispac’herien a stlej an tan, ar marv hag an anken dre gement lec’h ma tremenont. Ar Re-C’hlas, a leverer, o deus spont rak paotred ar blev hir, pe paotred ar Galon-Sakr, evel ma’z anvont anezho. Lod all a ra ar Re Wenn anezho, abalamour, kredabl, m’o deus keuz d’ar roue mat Loeiz c’hwezek ! Mat ! emañ erru warnomp an dremenidi… Petra ’glevan ?… Kanaouenn ?… A ! ya fidandoule ! brav eo kanañ p’emañ ar gwad gwerc’h o ruilhañ en hor c’hêrioù evel an dour e gwazhioù ar pradeier !\nKANAOUENN er pellder, o kreñvaat dre ma dosta\nGwallet ganto hor merc’hed koant ; lazhet mamm ha mab-den ;\nLazhet zoken an dud klañv paour, ’balamour d’o daouarn gwenn.\nTanet ganto ti ar beorien ; diskaret ar manerioù ;\nDevet an ed, devet ar foenn, er parkoù hag ar pradoù.\nTroc’het ar gwez el liorzhoù, ha lakaet da ober tan ;\nKen na vo avaloù na chistr, da nav pe zek vloaz ac’hann.\nLaeret hor saout, hon ounnered hag hon ejened, siwazh ;\nHa kaset ’mesk gant o ferc’henn, d’ar c’higer d’ar c’hêrioù bras.\nLaeret zoken traoù an iliz ; pilet zoken hon tourioù ;\nStrodet zoken ar c’harnelioù, ha skignet ar relegoù.\nGwastet traonioù kaer Breizh-Izel, ken druz ha ken glas gwechall !\nKen na glever mui tro-war-dro mouezh den, kennebeut chatal.\nFañch, Gwenole hag Herve a gendalc’h gant o diviz e-pad ma kan ar Re-Wenn.\nPetra ’ganont ?\nO feiz avat, me n’ouzon ket ! n’em eus klevet mat ger ebet.\nMar n’eo ket erru warnomp ar chas gall !\nKemeromp hor bouc’hili !\nDel, Herve, setu amañ bouc’hal Yann ar Pinifi ! Gwellañ pezh a zo, n’en deus ket soñjet kas anezhi gantañ !… Daoust hag an hinkin fall-se a ve aet adarre da selaou prezegerien ar relijion nevez ?…\nN’eus forzh, ret e vezo deomp bezañ war evezh. An trubard daonet-se a c’hellfe noazout ouzhomp dre guzh ! Tostaat a ra ar ganaouenn ! Taolomp ur sell dreist ar c’harzh !\nMont a reont da sellet.\nBrezhoneg a zo ganto. Bretoned ’int evit doare ; rak-se ’ta n’hon eus ezhomm ebet da gaout aon !\nPetra ’int ? Da belec’h ez eont evel-se ?\nBremaik e ouezimp ; touiñ ’rafen ’int erru dre amañ !\nEmaint e-kichenik avat ! Sell ’ta, anaout a ran meur a hini anezho… Fañch Kabioc’h, eus Kervilzin, a zo er penn a-raok gant aotrounez Kermoger ha Kervadioù… Met, setu i amañ !… Ar Re-Wenn a erru tre. Ar baotred a yoa war al leur a dosta an eil ouzh egile, en tu kleiz, hag a selaou ar c’han, gant ar vouc’hal war o skoaz. Ar Re-Wenn, e bragoù bras ha filc’hier ganto, a zoug ur Galon-Sakr war o feultrin.


Doue, pinvidig e trugarez - Diocèse de Quimper\nDoue, pinvidig e trugarez\nTad Jean-Michel Grimaud\nMinihi Levenez n°148, meurz 2016, p. 20-35\n« Doue, pinvidig e trugarez »\nEur ger araog :\nAr pab Fransez a zigor al lizer-embann jubile an drugarez gand ar c’homzou-mañ :\n« Jezuz-Krist eo dremm trugarez an Tad. »\nAn Tad-se Pinvidig e trugarez hervez Ef 2,4 : « Doue avad, - pa z’eo pinvidig e trugarez (ὁ δὲ θεός, πλούσιος ὢν ἐν ἐλέει), diwar ar garantez vraz m’e-neus or c’haret drezi », ho pedi a ran da zelled outañ dre gomz e Vab, Jezuz, dreist-oll e aviel sant Lukaz, hag a zo, a c’hellfed lavared, Aviel an drugarez.\nMenegi a ran ive e tigor ar pab bloavez an drugarez d’an 8 a viz kerzu, deiz ha bloaz fin ar sened-meur, a oa bet digoret gand ar c’homzou-mañ euz ar Pab Yann XXIII : « Hirio, pried ar C’hrist, an Iliz a gav gwelloc’h implij louzaouenn an drugarez kentoc’h eged sevel armou ar rustoni » ha Paol VI da gloza a lavare « reolenn ar Sened-meur a zo bet ar garantez, istor goz ar samaritan mad a zo bet skwer ha reolenn speredelez ar Sened-meur. »\nLectio divina war parabolenn an Tad hag e zaou vab e Lukaz 15 :\nDoue a zo pinvidig e trugarez. E Aviel sant Lukaz e weler an dra-ze azaleg ar penn-kenta er Magnifikad hag er Benediktus ! Dorn Doue a ’n em ro da anaoud dre e drugarez. An drugarez eo ar garantez oc’h en em gaoud gand ar vizer hag eo ken strafuillet ma rank ober eun dra bennag evid rei frankiz. En em ziskouez a ra eta en eur stad a zienez. An doare-zeda veza a zo e kalon ministrerez Jezuz hag e gelennadurez : « N’on ket deuet evid ar re yac’h, med evid ar re glañv». Er pez a ra or buez eo e teu d’or c’haoud. Med red eo anzao ez or klañv ha kredi en em gavoud dirazañ heb kuzad or gouliou, dezañ da c’helloud, ’vel eur medisin mad, or parea.\nAn dra-ze eo a c’hoarvez e parabolenn ar mab foran, hag a vije gwelloc’h envel : « parabolenn an Tad trugarezuz », rag an tad-se e-neus daou vab hag e tiskouez e drugarez d’an eil ha d’egile.\nEr pennad 15 euz Aviel sant Lukaz ema. An drede eo euz an teir parabolenn a gont Jezuz da respont d’ar skribed ha d’ar farizeiz a rebech dezañ ober digemer vad d’ar beherien ha debri ganto.\nEn teir parabolenn-ze e teu al levenez, hag a zo frouez an drugarez, euz beza adkavet ar pez a oa kollet : « Laouennait a-unan ganin, rag kavet am-eus an dañvaad, an hini kollet » ; « Laouennait a-unan ganin, rag kavet am-eus an drakmenn am-oa kollet » ; « Ober fest avad ha laouennaad a ranker, rag ar breur-ze dit a oa maro, ha beo eo adarre ! Kollet e oa, ha kavet eo ! » E-se, levenez Doue eo ne vije kollet den ebed, hag her gweled a raim, eun efed euz e drugarez eo.\nAr pez a weler dioustu eo ec’h en em ziskouez andrugarez pa vez eur mank, eur c’holl, eun enkadenn a c’hellfer lavared ive ! An traou ne ’z-eont ket ken mad-se : eun dañvad a vank, goullo eo ar yalc’h, eur mab a zo en em zispartiet diouz e dad hag e vreur, ar pez a ro poan-spered d’an tad hag a lak ar breur all da veza reud.\nWar an hent a gas d’al levenez da veza adkavet ar pez a oa kollet, ez-eus eta eur mare kenta : anavezoud hag envel ar c’holl, an eñkadenn o tond, efedou spontuz ar pehed. Rag Doue a zeu beteg ennom bepred el lec’h m’emaom e gwirionez, el lec’h ma kredom ober ar sklêrijenn ; rag ne c’hell diskouez e drugarez nemed pa anzavom gwirionez or buez !\nAlese poan Doue dirag kaleter ar galon, dirag an neb a nac’h anzao e vizer ! Rag aze ne c’hell ober netra, bez’ eo ’vel eur c’hlasker-bara o skei war dor or c’halon... Med houmañ a jom kloz da vad. Mab yaouanka ar barabolenn a zo er galeter a galon-ze pa c’houlenn e lod herez hag e foran anezi : « Tad, roit din al lodenn a zeu din euz ho tanvez ! Ranna a ra e beadra etrezo, ha goude eun nebeud deveziou, dastumet gantañ e oll vadou, e kerz ar mab yaouanka d’eur vro bell, ha forani a ra eno e zanvez o veva en diroll ». An tad, hag a zo amañ eur skeudenn euz Doue, a bleg da c’houlenn e vab, med penaoz nompaz soñjal en e boan da vez netra evid e vab. Rag goulenn e lod-hêrez a zo eun doare da laza an tad, da nac’h beza mab. Muioc’h hag eun afer a arhant, al liamm etrezo eo a zo torret gand an troc’h-se.\nDigaset eo en-dro koulskoude ar yaouanka da wirionez e stad, goude beza bevet en diroll hag er fest hag o-deus roet dezañ da dañva touelladenn al levenez, kentoc’h hag ar wir levenez, ec’h en em gav heb arhant, e-unan, hag anad eo, trist : « Dispignet gantañ e oll vadou, e tegouez eur gernez vraz war ar vro-ze, hag ennañ ive e krog an dienez. Mond a ra da sklav gand eun aotrou euz ar vro-ze : hemañ a ra dezañ mond en e barkeier da basturi moc’h. C’hoant awalc’h e-neus da garga e gov gand ar c’hlosou a zebr ar moc’h, med nikun ne ro dezañ ».\nAze eo e teu ar gontadenn da winta. Rag er stad truezuz a zo e hini, kollet gantañ e oll douelladennou hag oc’h en em gavoud dirag diêzamañchou kaled ar vuez, ez a ar mab foran ennañ e-unan da adlenn e istor : « Eet ennañ e-unan, e lavar : ‘Nag a zervicherien d’am zad o-deus forz pegement a vara, hag emaon-me amañ o vervel dre ar gernez ! »\n« Eet ennañ e-unan » : penn-kenta ar c’hontrol-beo euz ar pez e-noa pellet anezañ diouz e di a famill : eet e oa er-mêz, dirollet, stlabezet, strewet en eur vuez didalvez ha skañv, he-doa kaset anezañ d’an izlonk. Setu ma ’z-a en-dro ennañ e-unan, da lavared eo e tastum e nerziou, e tap krog en-dro, ec’h adkav eun diabarz, ec’h adkav goud d’ar zioulder a ro tro da veva, a ro tro da jom ganeor an-unan. Euz ar manac’h sant Benead ez-eus bet lavaret e oa eun den a oa o chom gantañ e-unan, da lavared eo ne strane ket rag beva a ree euz bezañs Doue ennañ. Na kaer eo eur gwaz, eur vaouez a zoug ennañ, enni, ar zioulder-ze : ragsantoud a reer ez-eus eur bezañs o chom enno. Sant Aogustin a gont penaoz epad pell e-noa klasket Doue en diavêz, pa oa hemañ en e ziabarz, hag eñ eo Aogustin a oa en diavêz ! E-se o vond ennañ e-unan, e tosta ar mab foran ouz Doue !\nEn em renta kont euz e stad a zienez a zigor dirazañ eun hent nevez, a lak da c’henel ennañ eun esperañs nevez diazezet war gouzoud ez eo mab : n’eo ket eienenn e vuez dezañ, eun donezon eo hag e-neus resevet, ha ne c’hell soñjal e amzer da zond heb all an Tad-se e-neus roet anezi dezañ : « Sevel a rin, mond daved va zad », setu ar pez a lavar pa gemer hent an distro.\nBeza en em gavet da gaoud c’hoant euz boued ar moc’h, a ziskoueze awalc’h beteg pelec’h e-noa kollet e zinentez a zen ha pehini oa ar boan a c’houzañve ! E-se, muioc’h eged magadur, ar pez e-neus ezomm da adkavoud eo an dinentez-ze ha da wiada en-dro eta al liamm-se a vab : beza kollet anezañ ’neus roet dezañ da zizolei piou e oa e gwirionez.\n« Sevel a rin, mond daved va zad, ha lavared dezañ : Tad ! Pehet am-eus a-eneb an neñv hag en ho keñver ! N’on ket kén dîn da veza galvet mab deoc’h ». Ar frazenn-ze « N’on ket kén dîn da veza galvet mab deoc’h » a zo eun doare da lavared e c’hoant da veza anavezet en e stad a vab. Bez’ e c’houzañv c’hwero ar vizer hag ec’h anzao eo penn-kaoz d’an dihegar m’eo deuet da veza. Lavaret en eur mod all, anzao a ra e behed, rag ar pehed, drezañ e-unan, eo ar pez on lak dihegar, ar pez a c’hloaz on idantite a waz pe a vaouez krouet hervez skeudenn Doue, heñvel outañ. Penaoz ne c’houzañvfe ket Doue, on Tad, gand kement-se eñ da genta ?\n« Sevel a ra da vond daved e Dad ». En distro-ze war-zu ti an Tad e lavar ar mab foran e geuz, e izelegez ive. Anavezom en on distroiou ar Spered Santel o veza ennom hag o labourad ennom.\nOuz tu an Tad, n’eus dale ebed evid ar respont, hini ar pardon, kement e c’hortoze ar mare-ze : « P’ema c’hoaz pell, e Dad, ouz e weled, a zo rannet e galon ! » E-se, e Dad a oa war-c’hed ! E garantez a ’n em ree gortoz izel ha poaniuz, esperañs ive ’vel a lavar Peguy : « Med ar peher-se hag a zo bet tost dezañ en em goll ; dre e zisparti e-unan ha peogwir e vankfe da c’halvadenn an abardaez, e-neus lakeet da c’henel an aon ha dre-ze e-neus lakeet da zifoupa an esperañs zokén e kalon Doue e-unan, e kalon Doue e-unan, e kalon Jezuz, kren an aon hag ar gridienn, skrijadenn an esperañs. Dre an dañvad dianket-se, e-neus Jezuz anavezet an aon er garantez. » (Porched mister an eil vertuz).\n« Rannet eo e galon. D’ar réd ez a d’e vriata ha da bokad dezañ ». An Tad a zant mad ar pez a vev e vab. Pa wel euz a bell ar mab yaouanka-ze, e c’hoant d’e zigemer a zo ken kreñv hag an nerz e-neus kaset anezañ kuit e-unan-penn war-zu ar maro : « Ar mab-mañ din a oa maro, ha beo eo eñ adarre. Kollet e oa, ha kavet eo ! » a estlammo an Tad da fin an displegadenn.\nEvid c’hoaz e wel ar mab-se o tond en-dro hag eo e galon leun a druez, ger evid ger hervez ar pennad e gresisaneg e tlefer lavared « ez eo skoet én e vouzellou ». E Aviel sant Lukaz e kaver diou wech all ar memez santimant : er pennad 7 p’en em gav Jezuz gand intañvez Naim e kañv gand maro he mab nemetañ, hag er pennad 10 er Zamaritan mad pa wel hemañ an den dilezet war bord an hent. E-se, ma ouezer anavezoud an Aotrou dindan skeudenn ar Zamaritan hag hini Tad ar mab foran, bepred eo Doue a zo, dirag mizer an den, « skoet en e vuzellou », strafuillet gand dienez an den hag e ro da anaoud neuze e drugarez ! Unan euz galloudou Doue eo an drugarez. E leor an Ermêziadeg, e-noa Doue en em ziskouezet da Voizez da ober anezañ frankizer Izrael, peogwir e-noa gwelet mizer e bobl :\n« Gwelet am-eus, gwelet am-eus mizer va fobl,\nKlevet am-eus he c’harmadenn dirag he gwaskerien,\nYa, anaoud a ran he ankeniou.\nDiskennet on d’he frankiza euz dorn an Ejiptiz\nhag he lakaad da bignad euz douar an Ejipt ».\nDiouz e du e-noa ar profed Izai gwechall keñveriet karantez Doue evid e bobl ouz karantez eur vamm : « Daoust hag e c’hell eur vaouez ankounac’haad ar c’hrouadur ema-hi o vaga ha chom heb kared ar mab he-deus douget ? Ha goude ma teufe ar mammou da ankounac’haad, me avad, n’her grin ket » (Is 49, 14-15).\nEn eul lizer euz miz gouere 1906, Elizabed an Dreinded, karmezez e Dijon, a skriv ar c’homzou-mañ d’he c’hoar Marharit a glemm euz he nebeud a c’hréd : « Da gared a ra hirio ’vel ma kare ahanout dec’h, ’vel ma karo ahanout warhoaz. Zokén ma peus greet poan dezañ, dalc’h soñj e c’halv eun izlonk eun izlonk all, hag izlonk da vizer, Gittig, a zach izlonk e drugarez » (L 298).\n« D’ar réd ez a d’e vriata ha da bokad dezañ... An Tad avad a lavar d’e zervicherien : “Buan ! Kerhit ar gaerra sae d’e wiska ! Lakait eur walenn en e zorn ! ha sandalennou en e dreid ! Degasit ha lazit al leue, an hini lard ! Deom-ni debri hag ober fest ! Rag ar mab-mañ din a oa maro, ha beo eo-eñ adarre ! Kollet e oa, ha kavet eo ! »\nAn Tad, laouen braz da veza adkavet e vab, ne ro ket amzer zokén dezañ da lavared e geuz ! Ken braz eo kizidigez Doue, ma ne ra morse deom santoud or mizer, ma ne daol ket warnom eur zell d’or barn ha da ober méz deom. Sell Doue warnom a zo eur zell didamall, eur zell a gar hag a zalv. Eüruz om ma c’hoarvez ganeom en em gavoud war on hent gand eur zell a zalv ahanom hag on distag diouz pouez or buez ! An Tad a zizamm e vab euz e oll druillou hag a wisk anezañ gand dillad a c’houel. Oll dresou e droiou-fall a zo ’vel lamet kuit dindan e zillad nevez. Setu ar pez a a eur garantez leun a drugarez. « Taolet ’peus dreg da gein va oll fehejou », a lavare dija ar profed Izai (38,17). Kredi e Doue a zo kredi en eun Doue hag a bardon.\nAr pardon a ro an Tad d’e v ab a zo eun akt a fiziañs en amzer da zond. Mad eo santoud e kred Doue ennom, ec’h esper ennom. Kared a zo kaoud fiziañs, ha ne c’hell on lakaad da greski nemed ar re o-deus fiziañs ennom, ar re a esper ennom, ar re a gar ahanom eta. Jezuz ne zerr ket e zaoulagad dirag an droug ; goude m’eo bet nahet teir gwech gand Pèr, e c’houlenn digantañ dre eir gwech : « Ha kared a rez ahanon ? » D’ar vaouez peherez e lavar : « Me kennebeud ne gondaonan ket ahanout, kerz hag hiviziken na bec’h mui ». Ar pardon a embann ne ’z-eus den ebed a vefe e oberou. Brasoc’h om eged on oberou, setu ar pez a ro da anaoud Tad ar barabolenn e-keñvêr e vab adkavet.\nEienenn a esperañs eo ar pardon evid an hini a zo pardonet, med ive evid an hini a bardon. Eun oberenn a grouidigez eo, a adkrouidigez. Pardoni a zo lakaad ar vuez da zevel, ad-sevel ar vuez. Beza intereset muioc’h gand an amzer da zond eged gand an amzer dremenet. Skiant-prenet ar salmer eo :\nSalm (50) 51,3 : Truez ouzin, va Doue, hervez da garantez,\nken trugarezuz ez out ma tilami va fehed diwarnon...\nHag : gw 12 : Krou ennon, va Doue, eur galon dinamm,\nEur spered eeun ha nevez em diabarz.\nEr c’hontrol, nac’h pardoni, a zo kloza egile en e amzer dremenet ha kloza warnor an-unan en drougrañs hag er c’hwervoni.\nAr mab hena a nac’h kemer perz er pardon, hag e-se ec’h en em lak er mêz euz ar gouel, euz levenez an Tad, euz levenez Doue. C’hoarvezoud a ra ganeom ive beza ’vel ar mab hena, med koulskoude d’an drugarez eo ez om galvet : « Eüruz an dud truezuz, rag int-i a gavo truez » (Mz 5,7).\nTrugarez an Tad a zisplij kalz d’ar mab hena hag a lak anezañ e kounnar ! Ar memez trugarez a oa bet penn-kaoz da c’hrozmol ar farizeiz hag ar skribed, hag he-doa roet tro da Jezuz da gonta an teir parabolenn-ze a drugarez : « Hennez a zegemer ar Beherien, ha debri a ra ganto ! »\nJezuz a zeu end-eeun da zebri ouz taol ar beherien, med o veza aze ganto, ne laka ket an dorn en o zechou-fall, er c’hontrol, ober a ra euz o zaoliad eun daol a c’houel, eun daol a beurveuleudi. Dond a ra d’o zenna diouz an dispriz a vez en o c’heñver evid diskulia dezo ez int ive karet gand an Tad, ez int ive e vugale hag evito ive ec’h en em ro. Euz an anaoudegez-se hag euz an dinentez-se adkavet eo e tiwan al levenez. Setu perag ema Jezuz ganto, ’vel ma vo dizale ive gand an daou laer kroazstaget gantañ. E-se eo mister ar groaz en e bez a ’n em ro da weled en diskenn-ze a ra Jezuz e-touez ar beherien. D’ar re e zigemer, aze zokén ‘lec’h ma ’z-int kollet, e promet ar vuez peurbaduz : « hirio end-eeun e vezi ganin er baradoz » a glev al laer mad lavaret dezañ.\nEn aspedenn, « Levenez an Aviel », e skriv ar pab Frañsez : « ar gumuniez avielerez a arnod e-neus an Aotrou greet ar paz kenta, en he raog eo eet er garantez, hag ablamour da ze e oar mond war-raog, ober ar paz kenta heb aon, mond da ziambroug, klask ar re a zo pell hag en em gavoud er c’hroaz-heñchou da bedi ar re ’vez lakeet a-gostez. Goude beza anavezet trugarez an Tad hag he nerz d’en em skigna, e vev eur c’hoant dihesk da ginnig an drugarez ».\nRa c’hellim respont d’ar galvadenn-ze ha rei da anaoud en or buez trugarez Doue e-unan. Gand nerz e Spered e c’hellom kemer ar riskl-se.\nTad Jean-Michel Grimaud,


Theresienwiese, an dachenn ma vez aozet Oktoberfest\nPep hini e vMaß\nOktoberfest a zo ur fest 16 devezh-pad a vez aozet e München hag en Hannover en Alamagn. Hini München eo an hini vrudetañ. Oktoberfestoù a vez aozet ivez e Kitchener (Ontario, Kanada), Blumenau (Brazil) hag e Cincinnati (Ohio, SUA). Abaoe 1872 e vez aozet e miz Gwengolo hag ec'h echu e-pad dibenn-sizhun kentañ miz Here. Abaoe m'eo bet krouet e 1810 eo bet nullet 24 gwech abalamour d'a gleñvedoù-red pe d'ar brezelioù. Aozet e vez war un dachenn anvet Theresienwiese, anvet ivez die Wiese, pe c'hoazh die Wiesn en alamaneg Bavaria, ar pezh a dalvez an dachenn. Da Vünchen e teu 6 milion a dud, da lavaret eo ez eo fest vrasañ ar bed. Bepred e krog gant un dibunadeg ma wisk ar baotred hag ar merc'hed dilhad hengounel Bavaria : Lederhosen gwisket gant ar baotred, ha Dirndl gwisket gant ar merc'hed.\nUr plac'h gwisket gant he Dirndl, Oktoberfest 2007\n3 Sifroù Oktoberfest 2007\n4 An teltennoù pennañ\nSteckerlfisch, unan eus ar meuzioù a c'haller debriñ e-pad Oktoberfest\nUr fest poblek ha hengounel eus Bavaria eo Oktoberfest, ma teu familhoù en o fezh. Gwerzhet e vez bier e teltennoù kinklet ha savet a-ratozh, hag ivez er Biergarten tro-war-dro. Servijet e vez ar banneoù bier e chopinoù 1 litrad anvet Maß (nemet ar bier gwenn (Weißbier) : 0,5 litrad). Ouzhpenn evañ e vez kinniget boued a bep seurt : kig-yar, kig-moc'h rostet (Schweinsbraten ha Haxn), krazadennoù pesked (Steckerlfisch), silzig, pretzel, malachoù avaloù-douar pe bara (Knödeln), toazennoù gant fourmaj (Käsespätzle), gwastilli avaloù-douar (Reiberdatschi), kaol (Sauerkraut, Rotkraut) ha meuzioù arouezius eus Bavaria evel Obatzda (ur meskaj amann ha fourmaj druz ha leun a spisoù) ha Weisswurst (silzig gwenn). Kezeg-koad a zo ivez, ha lazioù-seniñ a ginnig tonioù bavarian hengounel hag ivez sonerezh etrebroadel.\nSonerien en Oktoberfest\nO prientiñ Oktoberfest 1908\nDelwenn da vBavaria\nAn Oktoberfest kentañ a voe aozet d'an 12 a viz Here 1810, pa zivizas ar roue Loeiz Iañ Bavaria hag e wreg Therese Sachsen-Hildburghausen aozañ ur redadeg kezeg. Diwar hec'h anv e teu anv an dachenn. Berzh bras a voe graet gant ar fest, ha divizet e voe neuze kenderc'hel d'hec'h aozañ. Diskouezadegoù labour-douar a voe aozet ivez, bep 3 bloaz. E 1850 e voe savet an delwenn anvet Bavaria war an dachenn gant Ludwig Michael Schwanthaler ha Leo von Klenze. E 1901 e voe staliet tredan war an dachenn. E 1903 e voe staliet teltennoù bras e-lec'h ar standoù a veze implijet betek-henn. E 1950 e voe kroget gant hengoun an daouzek tenn kanol. Maer München a rank neuze evañ ar banne bier kentañ servijet war an dachenn, ha lavarout : « O' zapft is! », (da lavaret eo servijet eo ar banne bier) ha neuze ez eo aotreet gwerzhañ bier war an dachenn. E 1960 e voe paouezet gant ar redadeg kezeg. E 1980 e voe lazhet 13 den ha gloazet 200 den abalamour d'ur gwalldaol.\nAr fest diouzh an noz\nSifroù Oktoberfest 2007[kemmañ | kemmañ ar vammenn]\nGorread an dachenn 0.42 km²\nNiver a gadorioù : e-tro 100 000\nGweladennerien : 6,2 milion\nBier: war-dro 6 940 600 litrad (126 900 litrad evajoù hep alkool)\nGwin : 79 624 litrad\nGwin eonennek : 32 047 litrad\nKafe, te: 222 725 litrad\nDour, dour pik-pik: 909 765 ½ litrad\nKig-yar: 521 872 tamm\nSilzig kig-moc'h: 142 253 re\nPesk: 38 650 kg\nJaritelloù moc'h: 58 446 tamm\nKig-ejen: 104 zamm\nTredan : 2,8 milion kWh\nGaz : war-dro 205 000 m³\nDour : war-dro 90 000 m³\nPrivezioù : war-dro 980 anezho ma c'haller azezañ, ouzhpenn 878 metrad staotlec'h ha 17 anezho evit an dud nammet\nKollet : war-dro 4000 tra, en o zouez 260 re lunedoù, 200 pellgomzer-hezoug, gwalennoù ha zoken flac'hioù.\nAn teltennoù pennañ[kemmañ | kemmañ ar vammenn]\n14 teltenn bennañ a zo en Oktoberfest.\nHippodrom Spaten-Franziskaner-Bräu 3 200 1 000\nArmbrustschützenzelt Paulaner 5 839 1 600\nHofbräu-Festzelt Hofbräu München 6 896 3 622\nHacker-Festzelt Hacker-Pschorr 6 900 2 400\nSchottenhamel Spaten-Franziskaner-Bräu 6 000 4 000\nWinzerer Fähndl Paulaner 8 450 2 450\nSchützen-Festhalle Löwenbräu 4 442 0\nKäfers Wiesen Schänke Paulaner 1 000 1 900\nWeinzelt Nymphenburger Sekt 1 300 600\nLöwenbräu-Festhalle Löwenbräu 5 700 2 800\nBräurosl Hacker-Pschorr 6 000 2 200\nAugustiner-Festhalle Augustiner Bräu 6 000 2 500\nOchsenbraterei Spaten 5 900 1 500\nFischer Vroni Augustiner 2 695 700\nAdtapet diwar « https://br.wikipedia.org/w/index.php?title=Oktoberfest&oldid=1976745 »


Pajenn:Morvan - Buez ar Zent, 1894.djvu/532 - Wikimammenn\nPajenn:Morvan - Buez ar Zent, 1894.djvu/532\nnetra da zen araok mervel : roet en doa dija kement en devoa. He aked d’ar bedenn a ioa ive braz meurbed, ha goude beza lavaret he vrevier, e lavare c’hoaz bemdez levr ar salmou penn-da-benn. Aliez, e leac’h kousket enn he vele, e kouske var ann douar pe var zolier he gambr, ha n’euz fors piou a vije o leina ganthan, ne zebre he-unan nemed boued dister. Ne eve nemed dour ken nebeut, pe dour livet gant eunn diveradenn vin.\nAr zant-ma en devoue kalz da c’houzanv euz a berz Per a Zreu, duk a Vreiz, abalamour ma talc’he mad da zifenn guiriou ann Iliz a enep ar prins-se. Abarz ar fin zoken e oue kaset kuit euz he eskopti, ha neuze ec’h en em dennaz e Poatie. Eno e reaz labour ann eskop, a ioa klanv d’ann ampoent. Goulskoude, ann duk Per o veza chentileat eunn tammik, ar pastor karantezuz a oue mall ganthan distrei da gaout he zenved. Ar re-ma o devoue eur joa vraz oc’h he velet, ha kear Sant-Briek a ioa holl var zao evit he zigemeret.\nRaktal ez eaz da ober tro he eskopti evit diarbenn ann dizursiou ha lamet ar giziou fall a ioa en em zilet etouez ar bobl keit ha m’oa bet e Poatie. Mes pell a ioa en doa gounezet he gurunenn, ha Doue her galvaz davethan d’ann 29 a viz gouere euz ar bloaz 1234. He gorf a oue enterret er gathedral nevez en doa lakeat da zevel, mes heb gellout he achui, hag ar miraklou a c’hoarvezaz var he vez a reaz d’ar pab Innosant IV skriva he hano var roll ar Zent.\nSant Guillou a oue tentet enn he iaouankiz gant eur plac’h divezet ; mes trec’hi a eure ann dentasion enn eur gemeret ann teac’h evel Joseph guech all. Mar teu unan bennag da glask ho tougen d’ar pec’hed evelse, n’oc’h euz ken da ober ken nebeut nemed tec’het, tec’het dioc’htu : mar chomit da argila emaoc’h kollet. Ha mar d-eo ann drouk-spered he-unan a dent ac’hanhoc’h dre ar zonjou a laka enn ho penn pe dre ann ioulou a laka enn ho kaloun, n’oc’h euz c’hoaz nemed eunn dra da ober : trei buhan, trei dioc’htu ho spered da zonjal e traou all, ha goulenn sikour digant Doue, digant ar Verc’hez hag hoc’h eal mad, dre eur bedennik verr bennag pe dre eur zell hebken euz ho spered hag euz ho kaloun varzu ann env. Mar chomit da zelaou ann diaoul, mar kountit re var ho nerz hoc’h-unan, emaoc’h kollet\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/532&oldid=137751 »


Arkadia (Henamzer) - Wikipedia\nArkadia (Ἀρκαδία Arkadía en henc'hresianeg, e gresianeg a-vremañ : Αρκαδία) zo ur vro eus Henc'hres, e menezioù kreiz ar Peloponnesos, mor Egea er reter dezhi. Dont a ra an anv eus hini un haroz mojennel, anvet Arkas.\nAnvet ez eus bet ur prefeti kozh eus Bro-C'hres er memes anv, met brasoc'h e oa evit Arkadia an Henamzer.\nMeneziek e oa ar pep brasañ eus Arkardia, nemet ar c'hompezennoù e-kichen Tegea ha Megalopolis, ha traoñiennoù ar stêr Alfeios hag ar stêr Ladon.\nAbalamour ma oa ur vro meneziek-kenañ e seblant e talvezas Arkadia da lec'h repu. Pa oa degaset rannyezhoù dorek er Peloponnesos, e-pad an Oadvezh teñval, e chomas bev ar yezh kozh en Arkadia evit doare, ha renket eo yezh hec'h annezidi er strollad yezhoù arkadek-ha-kiprenezek. Herodotos a lavar e oa poblet ar vro gant Pelasged, an anv a roed en henc'hresianeg da henvroidi Bro-C'hres, a oa o vevañ eno a-raok degouezh ar meuriadoù hellenek.\nArkadia zo unan eus ar broioù deskrivet e "katalog al listri" en Ilias.\nAdalek ar VIvet kantved kent J.-K. e oa Sparta ar Stad kreñvañ eus ledenez Peloponnesos, ha rediañ a rae hec'h amezeien, Arkadia en o zouez, da gemer perzh e Kevre Peloponnesos ha d'he harpañ e-doug he brezelioù. Domaniezh armeoù Sparta an hini a roe an tu dezhi da bouezañ en aferioù diabarzh Arkadia a echuas a-daol e 371 kent J.-K., pa oa bet trec'het penn-da-benn un arme eus Sparta en Leuktra gant Epaminondas hag arme Tebez. Goude diskar galloud Sparta e oa savet Kevre Arkadia, enni keodedoù eus Arkadia bodet en ur c'hevre nevez. Goude e savidigezh e c'hoarias Kevre Arkadia ur roll a-bouez e politikerezh Peloponnesos.\nKoulskoude e 362 kent J.-K. e oa bet rannet Kevre Arkadia gant ar re a felle dezhe derc'hel da vezañ kevredidi eus Tebez hag ar re o doa c'hoant da enebiñ ouzh he hegemoniezh. En em gannañ a reas keodedoù Arkadia en div arme eta en Emgann Mantinea. Goude an emgann ha diwezh hegemoniezh Tebez e tigreskas levezon Kevre Arkadia.\nHiriv eo un distrig eus periferia Peloponnesos, ha Tripoli eo ar pennlec'h.\n↑ Herodotos I, 56–57\n↑ Homeros, Ilias II, 603–611\nAdtapet diwar « https://br.wikipedia.org/w/index.php?title=Arkadia_(Henamzer)&oldid=1977122 »


Proterozoeg - Wikipedia\nAr proterozoeg a zo an eon diwezhañ a-raok ma yeas da voutin ar vuhez liesek war an Douar. En em astenn a ra eus 2500 milion bloaz'zo betek 542 milion bloaz'zo. Disrannet eo e tri marevezhioù douaroniel :\nAn darvoudoù pennañ eus ar maread hont a voe :\nFurmidigezh un atmosferenn pinvidik e oksijen.\nMeur a varead-skorn, maread an "Douar-erc'heg", e-pad ar c'hriogenieg en o zouez.\nAr maread ediakareg ma ya war-wel an anevaled liesek gentañ gwak o c'horf.\nReier ar Proterozoeg[kemmañ | kemmañ ar vammenn]\nReier ar proterozoeg a zo kalz niverusoc'h eget hini an arc'heeg. Er c'hontrol d'ar re eus ar marevezhioù a-raok, hag a oant bet furmet e dourerier don, e oa bet stummet reier proterozoek e morioù argevandirel. Nebeutoc'h treuzfurmet e oant bet ivez. O Studioù a ziskouezh e voe arouezet ar proterozoeg gant un doueziaged gevandirel vuan (ha na gaver nemet er maread-se), kelc'hiadoù dreistkevandirel hag un orogeniezh heñvel a-wal'ch ouzh hini a-vremañ.\nEr proterozoeg e c'hoarvezas ar mareadoù-skorn kentañ anavezet. Unan a zeraouas un tammig goude deroù an eon ha pevar arall a oa, d'an nebeutañ, a hini pouezusañ o vezañ ar maread-skorn Varangiek, anvet maread an "Douar-erc'heg" ivez.\nBerniadeg an oksijen[kemmañ | kemmañ ar vammenn]\nUnan eus darvoudoù pouezusañ a proterozoeg a oa berniadeg an oksijen en atmosferenn. Tra ma produe organegoù bev oksijen e-pad an arc'heeg dija ne c'helle en em verniañ en atmosferenn rak kenaozañ a rae gant houarn ar meurvorioù da furmiñ bandennoù houarnek. Paouez a reas o furmidigezh war-dro 1.900 milion bloaz'zo en abeg da gresk ar c'henfeur a oksijen en atmosferenn pe d'ur veskadeg welloc'h dour ar meurvorioù.\nAr gweleoù ruz hag a zo livet gant hematitoù a ziskouez e krogas da gresk knefeur an oksijen en atmosferenn 2.000 milion bloaz'zo. Goude-se e kemeras ar meurvorioù, hag a oa gwer, o liv a vremañ.\nBuhez broterozoek[kemmañ | kemmañ ar vammenn]\nWar-dro an amzer ma krogas an oksijen d'en em verniañ e ya diwar-wel ar furmoù-buhez liesek kentañ, marteze en abeg da furmidigezh nitradoù hag a vez implijet gant eukaryoted hepken. Kresk eukaryoted evel an akritarc'hed n'ampechas ket hini ar sianobakteri, avat. E-pad ar proterozoeg e voe ar stromatolitoù boutinañ ha liesekañ.\nHarzioù etre ar paleozoeg hag ar proterozoeg a lakajod gwechall e deroù ar c'hambrian, pa yeas ar pezh a grede e oa an anevaled liesek kentañ an trilobitoù hag an arc'heohyazhided. A-c'houdevezh e voe kavet fosiloù anevaled liesek a veve e fin ar proterozoeg, e-pad an ediakareg. Ne chañchjod ket ar vevenn etre an daou eon, avat.\nAdtapet diwar « https://br.wikipedia.org/w/index.php?title=Proterozoeg&oldid=1470548 »


Pajenn:Perrot - Bue ar Zent.djvu/269 - Wikimammenn\nPajenn:Perrot - Bue ar Zent.djvu/269\nan den eurus anton neyrot\nAr pab Sixt III a varvas er bla 440. An Iliz a chomas eun devez ha daou-ugent hep pastor. Leon eo a oe hanvet, mes ne oa ket en Rom ; êt oa da Vro-C’hall da lakat an daou jeneral Aez hag Albinus d’en em glevet, evit ma vijent krenvoc’h da stourm ouz ar varbared. Eno eo en em gavas ar c’helou gantan. Dizrei a reas raktal d’e vro hag e genvroiz a reas d’ezan eun digemer dispar, d’an 29 a viz gwengolo 440.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/269&oldid=140522 »


Diwan - Testennioù tud ar vugale\nDegemer > Bezañ tad pe vamm ur skoliad·ez > Penaos ambroug ma bugel ? > Testennioù tud ar vugale\nTestenniou tud ar vugale\nDibabet o deus Diwan evit o bugale. Evit degas yezh ha sevenadur Breizh dezho. Evit kinnig dezho mestroniañ div yezh war an abred. Evit m’o do ur skoliata diouzh ar gwellañ. Mil abeg mat hag unan zo. Setu amañ testenioù gant tud skolidi.\nDiwan, un efed pozitivel war ar familh\nNolwenn Galeron, mamm daou vugel skoliataet e skol Diwan Plougastell-Daoulaz. « Seizh vloaz eo va mab Telo hag erru eo e skol Diwan daou vloaz zo. A-raok e oa ur paotr lent. Vat he deus graet dezhañ ar skol Diwan evit an darempredoù dre gomz ha kaout muioc’h a fiziañs ennañ, en em zispaket eo. En em gavet eo en ur c’hlas lieslive ha mat en deus graet dezhañ : ar re vras a sikour ar re vihan hag ar re yaouank a gemer skouer diouzh ar re vras, pedagogel eo. Kavout a ran eo va mab un tamm mat digor gant e vignoned ha gant e familh hag e dud kozh ivez. Lorc’h ennañ eo pa implij e varregezhioù e brezhoneg ha plijadur en deus o tiskouez ar pezh en deus desket e-pad an devezh. Kavet en deus e blas da vat. »\n> Lenn a bezh atersadenn Nolwenn Galeron\nOber gant ar brezhoneg er vuhez pemdeziek\nGwenaël Cissou, tad daou vugel skoliataet e skol Diwan An Oriant. « Hep komz brezhoneg e c’hellomp ober gantañ evelkent er vuhez pemdeziek, pe gant gerioù simpl evel « Noz vad », « Mar plij », devezhioù ar sizhun… Pe gant ostilhoù divorfilañ : levrioù e brezhoneg hon eus ha lenn a reer istorioù asambles diouzh an noz. Ur prantad fentus eo etrezomp : lenn a ran e brezhoneg, pezh a ra da Thibaud c’hoarzhin dre ma ne zistagan ket mat. Neuze e lennomp mat en-dro asambles ‘pezh a ra ur pleustradenn a-zoare evidomp. Mont a reomp ivez war al lec’hienn Korn ar vugale hag aze e c’hellont deskiñ brezhoneg en un doare dudius. »\n> Lenn a bezh atersadenn Gwenaël Cissou\nDiouzh lusk ar bugel\nAmandine Louerat, mamm daou vugel skoliataet e skol Diwan Sant-Ervlan. « Tom, 5 bloaz, en deus diskouezet diouzhtu bezañ troet gant ar yezh rak degaset e veze diouzh e live : doujet e vez da lusk pep bugel gant ar c’helenn e Diwan. Ne c’houlenner ket kement-ha-kement digant an holl vugale, damantus e vezer dezho, a gav din. Digarez am eus bet da ambroug ar c’hlasad evit abadennoù zo ha merzhet em eus bet ne vez morse lakaet ar vugale tal-ouzh-tal ouzh o diaesterioù o-unan, kentoc’h e vez kemeret harp war barregezh pep hini evit mont war-raok. Dinec’het on bet ivez o welet e c’hall ar vugale ezteurel er yezh a garont pa vezont glac’haret bras pe p’o dez un dra pouezus-tre da zisklêriañ. Brav e vez graet war-dro ar barradoù aon bihan pe anken, ne vez ket lezet an traoù-se a-gostez. »\nGerioù-alc'hwez stag : tud ar vugale


Stumm eus an 2 Gwe 2012 da 15:07\n6 okted ouzhpennet , 8 vloaz zo\n→Mary Jane Kelly, dite « Ginger »\nStumm eus an 2 Gwe 2012 da 15:07 (kemmañ)\nStumm eus an 2 Gwe 2012 da 15:07 (kemmañ) (dizober)\n(→Mary Jane Kelly, dite « Ginger »)\n==== Mary Jane Kelly, dite « Ginger » he lesanv ====\nBet ganet e-tro []-[] e kêr pe gontelezh [[Luimneach]] ([[Iwerzhon]]), intañvez Davies, e oa bet drouklazhet d'ar Gwener [[9 a viz Du]] [] e-tro teir eur diouzh ar beure e 13, Miller's Court. Douaret e oa bet e bered katolik Sant Padrig Londrez.\nDiouzh danevell ar mezeg-lezenn e voe kalz euzhusoc'h an torfed-mañ eget ar re all :\n''Emañ ar c'horf en e c'hourvez e kreiz ar gwele, troet ar penn war ar jod kleiz, an divskoaz a-blaen, ahel ar c'horf damstouet war an tu kleiz avat. En em gavout a ra ar vrec'h kleiz a-hed ar c'horf, an arvrec'h pleget a-skouer ha pozet a-dreuz ar c'hof. Ar vrec'h dehou, un tamm bennak distaget diouzh ar c'horf, a zo war ar vatarasenn, tra m'emañ an arvrec'h war ar c'hof, stardet ar bizied anezhi. Distok eo an divhar, ar vorzhed kleiz a-skouer gant ar c'horf bras tra ma tres ar vorzhed dehou ur c'horn anlemm gant ar [[moudenn|voudenn]]. Gorread diavaez a-bezh ar c'hof hag an divorzhed a zo bet diframmet tra m'eo bet tennet ar flugez diouzh kavenn ar c'hof. Troc'het eo bet an divronn adalek o diazezoù, muturniet an divrec'h gant meur a daol kontell dizingal ha n'haller ket anavezout an dremm. Gwiadoù ar goûg a zo bet troc'het betek an askorn. Strewet eo bet ar flugez a-stlabez : ar grozh, al lounezhi hag ur vronn a zo dindan ar penn ; ar vronn all e-kichen an troad dehou ; an avu etre an tried ; ar bouzelloù a-zehou d'ar c'horf ; ar [[felc'h]] a-gleiz d'ar c'horf ; berniet ez eus bet drailhennoù kig eus ar c'hof hag an divorzhed war un daol ; tennet eo bet ar [[kalon|galon]] ha n'eo ket bet adkavet''\nAdtapet diwar « https://br.wikipedia.org/wiki/Dibar:MobileDiff/1317459 »


Buhez ar Sent/1913/Ar Verc’hez kaset d’ann templ - Wikimammenn\nBuhez ar Sent/1913/Ar Verc’hez kaset d’ann templ\nann unann var 'nn ugent a viz du\nAR VERC'HEZ VARI KASET D'ANN TEMPL\nAr Verc’hez ne oa c’hoaz nemed tri bloaz pa’z eaz he zad hag he mamm d’he c’hinnig da Zoue e templ Jerusalem, evit seveni ar bromesa o doa great araok m’oa ganet. Hogen, epad m’edo Anna ha Joachim oc’h he c’hinnig evelse da Zoue, ar Verc’hez en em ginnige ive dioc'h he c’hostez ; rak, o veza ma’z oa skoliet ha sklerijennet gant ar Spered-Santel he-unan, e devoa dija skiant aoualch evit koumpren petra zinifie ann dra-ze.\nMari a c’houie c’hoaz ne fell ket da Zoue ken nebeut e ve mui lamet diganthan ar pez a zo bet roet d’ezhan eur vech. Setu perak ive ec’h en em ginnigaz d’ezhan evit ato hag evit mad, enn eur lavaret e vije d’ezhan da bep mare euz he buez, e vije d’ezhan betek ar maro, e vije d ezhan bepred korf hag ene.\nBrema, piou a chellfe rei da anaout peger pur ha peger santel e oue ar vuez a renaz Mari e templ Jerusalem ? Tremen a rea he holl amzer o pedi, o vedita hag o labourat. He spered hag he c’haloun a veze ato gant Doue, ha traou ann douar a ioa evithi egiz pa ne vijent ket. Ne zebre nemed ar pez a ioa red evit miret outhi da vervel gant ann naoun ; ne gouske ken nebeut nemed oc’h red, hag epad he c’housk zoken he c’haloun a jome bepred dihun, da lavaret eo ar zonj euz a Zoue a jome bepred enn he spered.\nNe gaozee nemed pa veze ezomm, ha guelloc’h oa ganthi beza he-unan eged e koumpagnunez re all, evit selaou easoc'h a ze mouez ann Aotrou Doue a gomze outhi e goeled he c’haloun. Ann elez a heulie anezhi e peb leac’h, hag a ioa souezet o velet kement a zantelez enn eur verc’h ker iaouank. Ann tri ferson adorabl euz ann Dreinded a veze ato ive ho daoulagad o para varnhi gant plijadur ; rak Doue ann Tad he c’harie dija evel he verc’h, Doue ar Mab, evel he vamm, ha Doue ar Speret-Santel, evel he bried.\nAr Verc’hez Vari en em ginnigaz holl da Zoue kerkent hag ann oad a dri bloaz. Ha c’houi, daoust ha ne glaskit ket avechou daou-hantera ho kaloun etre Doue hag ar bed ? Goulskoude ne c’hellit ket servicha daou vestr asambles. Ma roit lod euz ho kaloun d’ar bed, Doue ne resevo ket al lodenn all; rak Doue a fell d’ezhan kaout ho kaloun holl, pe netra. Ar Verc’hez en em ginnigaz ive da Zoue evit ato hag evit mad. Ha c’houi, ped guech n’oc’h ket eat a enep ho ker goude beza lavaret eveldhi ec’h en em roac’h holl da Zoue ? Ped guech n’oc’h euz ket selaouet adarre mouez ar bed, mouez ar c’hig, pe vouez ann drouk-spered ? Peur eta e reot-hu evel ar Verc’hez, hag ec’h en em root-hu da Zoue eur vech evit ato hag evit mad ?\nAdtapet diwar « https://br.wikisource.org/w/index.php?title=Buhez_ar_Sent/1913/Ar_Verc’hez_kaset_d’ann_templ&oldid=33804 »\nKemmoù diwezhañ degaset d'ar bajenn-mañ d'an 26 C'hwe 2012, da 12:20.